Problemi sa bezbednošæu u SAD - 2003-01-30\nDirektor Sekretarijata za unutrašnju bezbednost, Tom Ridž, rekao je da nema nikakvih iluzija o ogromnim izazovima sa kojima je suoèena njegova agencija u zaštiti tako velike zemlje kao što su Sjedinjene Države, od terorizma i drugih pretnji. ... U govoru službenicima federalne vlade, medju kojima su bili agenti Amerièke službe za useljenje i naturalizaciju, kao i pripadnici obalske straže, Ridž je naglasio da nema mesta greškama kada se radi o praæenju lica i proizvoda koji ulaze u Sjedinjene Države :\n” Danas æe naše granice preæi više od milion lica - automobilima, brodovima, avionima. Danas, naši agenti treba pažljivo da prate zbivanje na 95 hiljada milja obale. Danas, hiljade i hiljade viza i zelenih karti dospeæe na stolove zaposlenih u amerièkoj Službi za useljenje i naturalizaciju. Život i opstanak naše zemlje zavise od jedne nenamerne greške, propusta ili osobe željne osvete, koja može da zapreti životu naših graðana u svako vreme i na sve moguæe naèine. “\nRidž je dodao da æe se reorganizovati neke federalne agencije, kao što je amerièka pogranièna straža, da bi se poboljšao rad i unapredila budnost. ... Senat je nedavno potvrdio Toma Ridža za položaj prvog šefa Sekretarijata za unutrašnju bezbednost, koji je osnovan posle teroristièkih napada na Sjedinjene Države 11. septembra 2001. godine. Taj Sekretarijat je zadužen za koordinaciju aktivnosti razlièitih federalnih agencija, i odgovor na pretnje po unutrašnju bezbednost SAD.


Sednica Skupštine Opštine Ruma: Predlog o raspravi o izgradnji fabrike medicinskog otpada nije usvojen – RTV Centar Srem\nSednica Skupštine Opštine Ruma: Predlog o raspravi o izgradnji fabrike medicinskog otpada nije usvojen\n15/03/2018 sofija Društvo, Glavno, Ruma 0\nOdbornici Skupštine Opštine Ruma usvojili su sve tačke predloženog dnevnog reda. Predlog odbornika Nenada Borovića (Demokratska stranka), Miroslava Lukića i Borisa Šikića (Dosta je bilo) da se u dnevni red uvrsti i rasprava o navodnoj izgradnji fabrike medicinskog otpada nije usvojena. Predsednik SO Ruma Stevan Kovačević kazao je da Predlog za Izmenu i dopunu dnevnog reda nije prihvaćen zato što nije postojao nijedan razlog da se ta rasprava otvara, s obzirom da se ne može raspravljati o nečemu što se još nije dogodilo.\n„Nečijom voljom iz nama nepoznatih razloga napravljena je jedna negativna atmosfera, a činjenica je da nema zahteva za izgradnju bilo kakvog objekta za preradu medicinskog otpada. Svim odbornicima je poznato da svaka odluka vezana za investicije, pa i elaborat o zaštiti životne sredine, prethodno mora proći skupštinsku proceduru. Niko se još nije ni obratio sa zahtevom da se bilo šta gradi i ako uopšte dođe do te priče o eventualnom pokretanju neke delatnosti i gradnji nekakvog objekta na toj parceli, mi ćemo to naravno imati kao temu dnevnog reda“, istakao je Kovačević.\nPredsednik Opštine Ruma osudio je negativnu kampanju koja se vodi pod sloganom „Zaustavimo trovanje Rume“, ističući da se cela propaganda zasniva na pretpostavkama i da se sa javnošću zlonamerno manipuliše. Istina je, rekao je Mančić, da je parcela „Sinofarmu“ prodata iz ekonomskih razloga još pre godinu i po, ili čak dve godine, i da je za to ostvaren prihod u budžetu Opštine Ruma. Dakle, skoro dve godine oni su vlasnici te parcele i ništa se ne dešava, naglasio je Mančić.\nInđija: Besplatan javni prevoz za sve penzionere\nKursevi prve pomoći u svim osnovnim školama inđijske opštine


Sprovođenjem mekih mjera u oblasti saobraćaja i energetike do bržeg razvoja Zapadnog Balkana | EUME\nNaslovnica Info Press info Sprovođenjem mekih mjera u oblasti saobraćaja i energetike do bržeg razvoja Zapadnog...\nSprovođenjem mekih mjera u oblasti saobraćaja i energetike do bržeg razvoja Zapadnog Balkana\nU Bečićima se 25 – 27. maja 2016. održava regionalna konferencija o sprovođenju mjera za uspostavljanje funkcionalne infrastrukturne mreže za povezivanje u oblasti saobraćaja i energetike (tzv. meke mjere). Dalje jačanje saradnje regiona u sprovođenju mekih mjera, posebno kroz usvajanje adekvatnog zakonodavnog okvira, poboljšanje pogranične infrastrukture i realizaciju infrastrukturnih projekata doprinijeće poboljšanju saobraćajne i energetske povezanosti regiona, povećanju obima razmjene roba i usluga, intenziviranju ekonomskog rasta i razvoja ovog dijela Evrope i njegovom bržem i kvalitetnijem integrisanju u EU, ključna je poruka je sa regionalne konferencije.\nKonferenciju organizuju Njemačko društvo za međunarodnu saradnju (GIZ) i Ministarstvo vanjskih poslova i evropskih integracija, a učestvuju predstavnici nadležnih institucija iz Albanije, Bosne i Hercegovine, Crne Gore, Kosova, Makedonije, Srbije, kao i međunarodnih organizacija: SEETO, Energetske zajednice, Savjeta za regionalnu saradnju i Stalne radne grupe za regionalni razvoj.\nOtvarajući skup, državni sekretar za evropske integracije ambasador Aleksandar Andrija Pejović je podsjetio da je sastanak predsjednika vlada država Zapadnog Balkana koji je održan u Berlinu u avgustu 2014. pod pokroviteljstvom njemačke vlade kojim je iniciran berlinski proces, proistekao iz potrebe za intenziviranjem saradnje u procesu evropske integracije i daljim unapređenjem ekonomskog rasta, te stvaranja preduslova za uspješnu realizaciju infrastrukturnih projekata u oblasti saobraćaja i energetike.\nKao nastavak ovog procesa, uspjeh samita u Beču održanog u avgustu 2015. se ogleda u konkretizaciji planova za infrastrukturno povezivanje zemalja regiona, ali i u definisanju tzv. mekih mjera čije će uspješno sprovođenje doprinijeti uspostavljanju potpuno funkcionalne infrastrukturne mreže u oblasti saobraćaja i energetike.\nAmbasador Pejović je ukazao da će predstojeći Pariski samit, zakazan za 4. jul 2016. u fokusu imati dalje infrastrukturno povezivanje zemalja regiona, uspostavljanje Regionalne kancelarije za saradnju mladih na Zapadnom Balkanu, izazove migracijske krize, kao i borbu protiv terorizma i organizovanog kriminala. Posebna pažnja samita će biti posvećena razmatranju stepena realizacije mekih mjera u oblasti saobraćaja i energetike, najavljujući nove održive projekte u regionu.\nAmbasador Pejović je istakao da su razvoj infrastrukture i povezivanje našeg regiona sa Evropskom unijom ključni preduslovi za ekonomski razvoj država Zapadnog Balkana.\n„Sprovođenje mekih mjera će omogućiti punu i funkcionalnu saobraćajnu i energetsku povezanost država Zapadnog Balkana i omogućiti efikasan protok robe, energije i putnika, čime će se stvoriti preduslovi za dinamičan ekonomski razvoj regiona“, poručio je ambasador Pejović.


Agencija za privatizaciju u FBiH obustavila prodaju državnog kapitala zbog nestabilnog tržišta - Akta.ba\nAgencija za privatizaciju u FBiH obustavila prodaju državnog kapitala zbog nestabilnog tržišta\n01.10.2008. 11:09 / Izvor: Oslobođenje\nZbog nestabilnosti tržišta kapitala, Agencija za privatizaciju u Federaciji BiH odgodila je sve ranije zakazane aukcije, kojim je namjeravala prodati dijelove državne imovine u ovoj godini putem Sarajevske berze vrijednosnih papira (SASE), izjavio je za Oslobođenje direktor Agencije za privatizaciju u FBiH Enes Ganić.\nPrema njegovim riječima, i posljednja zakazana aukcija za prodaju dionica kompanije Sarajevo- osiguranje, koje su, inače u vlasništvu Vlade Federacije BiH otkazana je, "zbog poremećaja na finansijskim tržištima."\nGanić je najavio da će aktivnosti na prodaji dijelova državnog kapitala putem SASE biti nastavljene, najvjerovatnije, početkom naredne godine. Da će se ove aukcije uistinu održati u prvom tromjesečju 2009. godine Ganić nije mogao potvrditi, jer datum njihovog zakazivanja ovisi o stanju na tržištu kapitala, koje se za prodaje ove vrste treba popraviti, a što je još neizvjesno da će se i dogoditi.\n"Agencija za privatizaciju u FBiH planirala je u ovoj godini putem Sarajevske berze ponuditi na prodaju dionice ukupno tri preduzeća. Međutim, samo je prodat dio kapitala jedne kompanije, sarajevski Interšped. Prodaja imovine drugog preduzeća na SASE je bila djelimično uspješna, jer je prodat samo dio dionica preduzeća Šipad export-import Sarajevo", kazao nam je Ganić.\nKada je riječ o privatizaciji telekom operatera, Ganić smatra da je još preuranjeno govoriti o metodi prodaje njihovog kapitala. "O metodi privatizaciji telekom operatera još se sa sigurnošću ne može govoriti. APF jeste za privatizaciju, odnosno za to da se dio dionica ovih kompanija ponudi putem berze. Međutim, to zavisi od Vladinog dokumenta Politika privatizacije, koji je u parlamentarnoj proceduri", rekao je direktor APF-a.\nOn je istakao kako trenutno stanje na berzama ukazuje da ne bi trebalo dionice telekom-kompanija prodavati putem berze, jer vrijednost dionica pada.\n"Kada dođe do stabilizacije tržišta, odnosno dok se izvrše pripreme za privatizaciju telekoma, onda nema razloga da se to ne učini", kazao je Ganić.\nPojasnio je i da je planirano da se putem berze proda manjinski paket dionica, koji bi se, ustvari, prodavao posljednji.\nPrema njegovim riječima, na promjenu odluke o načinu prodaje mogu uticati, između ostalog, i promjene cijena dionica. Međutim, u vremenu nestabilnosti berzanskih tržišta, još nije izvjesno da će se to ubrzo i dogoditi.


Đurić dočekao decu s Kosova: Ovo je vaša država, ovo je vaš glavni grad\nDirektor Kancelarije za Kosovo i Metohiju Marko Đurić dočekao je grupu od 50 dece sa Kosova koja su došla u posetu Beogradu i poručio da je obaveza građana Srbije da se brine o njima.\nĐurić sa decom sa Kosova (Foto N1)\nOn je, pozivajući na solidarnost oko podrške deci sa Kosova, poručio da je "Beograd njihov glavni grad, a Srbija njihova država".\nĐurić je podsetio da na Kosovu funkcioniše univerzitet sa preko 10 i po hiljada srpskih studenata i da je jedan od "najboljih" studentskih centara po kvalitetu.\n"Ove godine imamo 149 projekata koji podrazumevaju obnovu i izgradnju novih škola. Nadamo se da će do septembra 100 škola imati i nove savremene učionice", kazao je Đurić na konferenciji za novinare ispred Hrama Svetog Save.\nOn je dodao da je potreban "uporan rad" da bi se pomoglo i zaista opstalo na Kosovu.\nDeca sa Kosova posetiće danas Hram svetog Save, zoološki vrt i prisustvaće utakmici na Marakani.


Vlada usvojila treći paket pomoći privredi i građanima - Naša Mesta\nNaslovna Naša Mesta Vlada usvojila treći paket pomoći privredi i građanima\nVlada Srbije usvojila je Uredbu o utvrđivanju Programa direktnih davanja iz budžeta Republike Srbije privrednim subjektima u privatnom sektoru u cilju ublažavanja ekonomskih posledica prouzrokovanih epidemijom bolesti Kovid-19.\nRadi se o trećem paketu pomoći privredi i građanima, vrednom 249,4 milijarde dinara, u okviru kojeg će prva isplata minimalne zarade za mesec mart 2021. godine, biti izvršena 8. aprila, a naredne uplate uslediće u maju i junu.\nNovac će biti uplaćen na posebne namenske račune koje će, za privrednike otvoriti Uprava za trezor, a nakon toga biće preusmerena na račune zaposlenih.\nOva procedura predviđena je s obzirom na to da se direktna davanja mogu iskoristiti isključivo za isplatu zarada i naknada zarada zaposlenima, saopštila je vladina Kancelarija za saradnju sa medijima.\nČlanovi vlade usvojili su Uredbu o utvrđivanju Programa rasporeda i korišćenja subvencija za podršku radu ugostiteljske i turističke privrede zbog poteškoća u poslovanju prouzrokovanih epidemijom bolesti Kovid – 19.\nImajući u vidu da je turizam jedna od izuzetno važnih komponenti nacionalne ekonomije, koja je najviše pogođena epidemijom virusa Kovid-19, vlada je obezbedila sredstva u iznosu od dve milijarde dinara za subvencionisanje zarada u ugostiteljskoj i turističkoj privredi.\nPrethodni tekstPKS: Izvoz, investicije i zaposlenost stabilni, privredu muči pad prometa\nSledeći tekstPotencijal srpske dijaspore bar 60 milijardi dinara


Dva pehara za Teniski klub AS Timok (FOTO) | Za media\nNa jučerašnjem teniskom turniru OP Zaječara za takmičare do 10 godina - Narandžasti nivo u organizaciji TK Euroclub, najviše uspeha imao je zaječarski teniski klub AS Timok sa Popove plaže.\nU konkurenciji takmičara iz Knjaževca, Niša, Kragujevca, Bora, Zaječara, u obe kategorije, mali teniseri sa Popove plaže pokazali su najbolji tenis i zasluženo osvojili pehare u obe konkurencije. Kod devojčica, odličnu tehniku jos jednom je pokazala na terenu Jelena Serjević(AS Timok) koja je u finalu pobedila Anastasiju Cvetković (TAZ, Niš) rezultatom 4/1. U konkurenciji dečaka ponovo superiorno Darko Manojlović(AS Timok) prema očekivanju u finalu pobedjuje Iliju Ilića (TK Puma, Kragujevac) rezultatom 4/0 i svom TK AS Timok donosi još jedan vredan pehar na početku nove teniske sezone na šljaci.\nTeniski klub "AS Timok" u sali Osnovne škole ,,Ljubica Radosavljević Nada" organizovao je tradicionalni Novogodišnji...Više


U današnjem izdanju najpoznatijeg belgijskog dnevnog lista „Le Soir“ objavljen je tekst o medijskom napadu na urednika KRIK-a Stevana Dojčinovića. Izvor: Le Soir U tekstu se navodi da je neobjavljeno istraživanje KRIK-a o imovini premijera Srbije Aleksandra Vučića i njegove porodice izazvalo preventivni napad tabloida bliskog režimu. Belgijski list piše […]\nUdrženje „BH novinari“ osuđuje napade na KRIK\nNovinarsko udrženje „BH novinari“ najoštrije osuđuje napade na Stevana Dojčinovića, glavnog urednika Mreže za istraživanje kriminala i korupcije – KRIK u Srbiji. „Dojčinović i njegovi saradnici, novinari istraživači ove Mreže, izloženi su medijskom linču i vrijeđanju na ličnoj osnovi zbog još neobjavljenog istraživanja o imovini premijera Srbije Aleksandra Vučića. Na […]\nSINOS podržao kolege iz KRIK-a\nSindikat novinara Srbije (SINOS) podržao je novinare Mreže za istraživanje kriminala i korupcije – KRIK u njihovom profesionalnom radu i pozvao nadležne institucije da spreče diskreditaciju novinara. „Najgrublje vređanje novinara zasnovano na detaljima iz privatnog života, a ne na profesionalnom angažmanu, predstavlja dalje namerno srozavanje uloge medija i njihovog nastojanja da ukažu na probleme u društvu. […]


RTCG - Radio Televizija Crne Gore - Nacionalni javni servis :: Ostali sportovi :: Budva domaćin finala Kupa u odbojci\nOTPALI BIJELO POLJE I BAR 22. 03. 2019. 17:14 >> 16:39 0\nOTPALI BIJELO POLJE I BAR\nOdbojkaški klub Budva biće domaćin finala Kupa Crne Gore za odbojkaše i odbojkašice, saopšteno je iz Odbojkaškog saveza.\nNavodi se da su ponude za organizaciju finala dostavili još Jedinstvo Franca i Luka Bar.\n"Uvidom u dostavljenu dokumentaciju, nakon što je utvrđeno da su sva tri kluba ispunila osnovne tehničke uslove za organizaciju, na osnovu bolje finansijske ponude odlučeno je da organizacija finala Kupa Crne Gore za odbojkaše i odbojkašice za 2019. godinu pripadne odbojkaškom klubu Budva", piše u saopštenju Odbojkaškog saveza.\nSaopšteno je da su otvaranju ponuda prisustvovali predsjednik OSCG Cvetko Pajković, generalni sekretar Ivan Bošković, komesar takmičenja Miloš Jovanović, predsjednik ŽOK Luka Bar Nenad Vujanović i direktor OK Budva Nemanja Zenović.\nFinale u konkurenciji odbojkašica igraće Luka Bar i Galeb, dok će se kod odbojkaša za trofej boriti Budva i Jedinstvo Franca.\nFinala Kupa Crne Gore odigraće se 6. aprila u dvorani Mediteranskog sportskog centra Budva.


MALI SVE OBJASNIO o tome KAKO se prijaviti za novu državnu pomoć - Srbija UŽIVO\nOn je rekao da se prethodne godine za prvi paket pomoći prijavilo 6,2 miliona građana, a sistem je radio bez greške\nPitanje koje sve zanima je „kako se prijaviti za državnu pomoć“, ali i kada će ona leći na račune prijavljenih građana?\nOdgovor na ovu nedoumicu dao je Siniša Mali.\n„Idemo sa novim paketom ekonomskih mera podrške, sad će građani dobiti dva puta po 30 evra, a dodatno 50 evra za najstarije sugrađane. U aprilu će biti otvoren isti sistem, prijava preko pozivnog centra ili sajta trezora republike Srbije. U maju isplaćujemo prvi iznos, a u novembru će biti isplaćena druga količina pomoći. U septembru će penzioneri dobiti 50 evra, to znači da oni dobijaju 110 evra“ rekao je Mali.\nOn je rekao da se prethodne godine za prvi paket pomoći prijavilo 6,2 miliona građana, a sistem je radio bez greške.\n„Automatski se isplaćuje drugih 30 evra, ne morate da se prijavite dva puta, a najstariji sugrađani ne moraju da se prijavljuju ni za šta, automatski dobijaju 110 evra. Takođe, osobe koje primaju socijalnu pomoć ne moraju da se prijavljuju“ kaže ministar finansija.\nPosebno je važno, kaže ministar, što su mere ekonomske pomoći od prošle godine u iznosu od 6 milijardi evra podrške kroz minimalne zarade doveli do toga da u trećem kvartalu stopa nezaposlenosti od devet odsto bude niža nego u prvom kvartalu.\n„Nema masovnih otpuštanja ili velikog broja ljudi koji su ostali bez posla, kao u nekim drugim zemljama“ ističe Siniša Mali.\nPOVEZANE TEMEDržavna pomoćEkonomijaGrađaniPenzioneriSiniša MaliSrbijaVesti\nRijalitipre 39 minuta


Lideri Grupe 8 ujedinjeni u rešenosti da obnove mir na Bliskom istoku\nLideri industrijski najrazvijenijih država traže oslobađanje zarobljenih izraelskih vojnika i prekid izraelskih vojnih operacija. Lideri podržavaju dolazak posmatračkog tima Ujedinjenih nacija i prekid najnovijeg nasilja na Bliskom istoku.\nLideri Grupe 8 kažu da su ujedinjeni u rešenosti da obnove mir. Da bi se stvorili uslovi za održivi prekidvatre i trajnije rešenje, u pisanom saopštenju Grupe 8 se navodi da su najvažniji prioriteti u ovom trenutku povratak otetih izraelskih vojnika i prekid granatiranja izraelske teritorije, prekid izraelskih vojnih operacija i povlačenje izraelskih snaga iz Pojasa Gaze i oslobađanje uhapšenih palestinskih ministara i poslanika. Nemačka kancelarka Angela Merkel kaže da njene kolege neće dozvoliti da ih sadašnje borbe podele.\nKancelarka Merkel kaže da lideri upućuju snažnu političku poruku o potrebi da sve strane prekinu nasilje. Ona kaže da bi oteti izraelski vojnici trebalo da budu vraćeni nepovređeni i zdravi i da bi Libanskoj vladi trebalo dati punu podršku. U saopštenju se ističe da sadašnja kriza proizlazi iz pokušaja ekstremističkih snaga da destabilizuju region i osujete težnju palestinskog, izraelskog i libanskog naroda prema demokratiji i miru. Ističe se da tim ekstremističkim snagama i onima koji ih podržavaju, ne može biti dozvoljeno da gurnu Bliski istok u haos i izazovu širi konflikt.\nAmerički državni podsekretar Nikolas Berns kaže da je jasno da se to odnosi na Siriju i Iran, koji već dugo podržavaju Hezbolah i Hamas. U saopštenju se takođe ukazuje da je potrebno da Izrael, upražnjavajući svoje pravo da se brani, ima na umu strategijske i humanitarne posledice svojih dela. Izrael se poziva da ispolji krajnju uzdržanost, izbegava izazivanje žrtava među nedužnim civilima i razaranje civilne infrastrukture i preduzima bilo kakve akcije koje bi destabilizovale Libansku vladu. To je ipak manje od zahteva da se odmah uspostavi prekid vatre, čemu se Bušova administracija opire.\nDržavni podsekretar Berns kaže da niko iz Grupe 8 ne traži prekid vatre, ali on lično izražava uverenje da će Izrael, ako Hezbolah prestane da granatira severni Izrael i vrati otete izraelske vojnike, prekinuti svoju ofanzivu i povući se iz Gaze. Iako nemačka kancelarka kaže da lideri Grupe 8 neće dozvoliti da ih nasilje podeli, među njima ipak postoje podele u pogledu prikladnosti izraelskog uzvraćanja.\nDomaćin samita, ruski predsednik Vladimir Putin kaže da stiče utisak da je cilj Izraela da ide dalje od povratka otetih vojnika, a taj cilj, kako je rekao, može takođe da se reši mirno. Govoreći preko prevodioca, francuski predsednik Žak Širak kaže da je imperativ da Izrael prestane da bombarduje ciljeve koji, kako je rekao, nemaju nikakve veze sa obnavljanjem mira.\n«Cela Grupa 8, moram da kažem, izražava ozbiljnu rezervisanost u pogledu neizbalansirane prirode isprovociranog izraelskog uzvraćanja», rekao je Širak, koji je deo krivice pripisao i novoj libanskoj demokratski izabranoj vladi, što nije uputila svoju vojsku na područja pod kontrolom Hezbolaha na jugu Libana.\n«Libanci moraju da shvate da nijedna država ne može da opstane, pogotovu demokratska, da opstane ili preživi, ako njena vlada nema potpunu vlast na celokupnoj teritoriji i ako dopusti da naoružane milicije slobodno vršljaju. Mi čak ne znamo od koga oni dobijaju instrukcije, šta im je rečeno, ko je iza svega ovoga, da mogu iz dana u dan da stvaraju ovu vrstu pustoši kakvu vidimo danas», rekao je francuski predsednik.\nU saopštenju Grupe 8 se pozdravljaju - kako se navodi - pozitivna nastojanja Egipta, Saudijske Arabije i Jordana da se obnovi mir i namera Saveta bezbednosti da uspostavi bezbednosno i posmatračko prisustvo na tom području.


Koraks i Sergej Trifunović u petak govore na protestima u Novom Sadu | Autonomija\nKoraks i Sergej Trifunović u petak govore na protestima u Novom Sadu\nProtest pod nazivom "Talasaj"\nNa protestu „Jedan od pet miliona – Stop krvavim košuljama“ u Novom Sadu u petak će na Pozorišnom trgu u centru grada govoriti karikaturista Predrag Koraksić Koraks (Corax), dok će se pre toga, u kampusu Novosadskog univerziteta, studentima obratiti glumac i predsednik Pokreta slobodnih građana Sergej Trifunović, najavili su organizatori.\nNa trgu će biti izložene Koraksove karikature, a jedan od njegovih novih radova – na kojem je prikazan Aleksandar Vučić dok se grčevito drži za glasačku kutiju i tako pokušava sačuvati od talasa građanskog nezadovoljstva – predstavlja i glavnu poruku novog protesta: “Talasaj!”, navodi se u saopštenju za javnost.\nGrađani će sa Pozorišnog trga krenuti duž ulice Jovana Subotića, pa će skrenuti levo u Kisačku, pa opet levo u Bulevar kralja Petra Prvog. Zatim će kolona skrenuti u Bulevar oslobođenja, pa u Jevrejsku i tako ponovo stići na raskrsnicu kod Norka, gde će ovonedeljna šetnja biti okončana, precizira se u saopštenju.\nDodaje se da će se protestu i ove nedelje priključiti studenti Univerziteta u Novom Sadu, koji se okupljaju u 17 časova kod fontane ispred Studentskog doma „Slobodan Bajić“.


Izvor: B92, 17.Nov.2019, 17:59\nRijad -- Saudijska Arabija je državnu naftnu kompaniju Aramko preliminarno procenila na 1,7 biliona dolara, javlja Rojters.\nNaftni gigant objavio je novi izveštaj uoči inicijalne javne ponude akcija (IPO) kojom za 1,5 odsto udela želi da prikupi 25 milijardi dolara.\nIPO najprofitabilnije kompanije na svetu mogao bi da bude najveći u istoriji, prenosi portal Klix.ba.\nMeđutim, vrednost kompanije je ipak nešto manja od dva biliona dolara koliko se nadao >> Pročitaj celu vest na sajtu B92 << saudijski prestolonaslednik Mohamed bin Salman.\n"U prvoj ponudi naći će se 1,5 odsto deonica", saopštio je državni energetski div koji je cenu deonica odredio na osam do 8,5 dolara.\nAko se prodaju sve akcije i po najvećoj ceni, trebalo bi da IPO državi donese 25,6 milijardi dolara i pretekne rekordnih 25 milijardi dolara koje je 2014. postigao gigant internetske trgovine Alibaba.\nAkcije će moći da kupe individualni ulagači i velike institucije.\nAramko je isprva planirao u dva navrata da proda oko pet odsto akcija, dva procenta na domaćoj berzi Tadavul, a potom tri odsto na međunarodnim tržištima.\nPrinc Mohamed želi prodajom udela u Aramku da prikupi milijarde dolara za diverzifikaciju saudijske privrede s nafte na neenergetske industrije.\nSaudijska Arabija je državnu naftnu kompaniju Aramko (Aramco) preliminarno procenila na 1.600 do 1.700 milijardi dolara, prenose danas agencije...Kompanija je objavila ažuriran prospekt svoje inicijalne javne ponude (IPO) u kojoj se traži preko 25 milijardi dolara za prodaju 1,5 odsto akcija kompanije...Time...


(VIDEO) PALMA NA PINKU: Kada bi opozicija došla na vlast to bi bilo kao elementarna nepogoda! - Informer\nDragan Marković Palma, lider Jedinstvene Srbije, poslanik i predsednik Skupštine grada Jagodina, izjavio je da u Srbiji uvek ima neko ko napada, da to radi opozicija, kao i da oni kritikuju sve što on radi. On dodaje da kada bi opozicija došla na vlast to bi bilo kao elementarna nepogoda\nDragan Marković Palma pre dva dana postao je počasni konzul Grčke u Srbiji, a pojedini predstavnici opozicije i to su iskoristili da bi ga napali, na šta on za Novo jutro Televizije Pink kaže da u Srbiji uvek ima neko ko napada, kao i da to radi opozicija.\n- U Srbiji uvek ima neko ko napada, a to radi opozicija. Oni kritikuju sve što ja radim, mene to ne može da zaustavi. Opozicija kada bi došla na vlast to bi bilo kao elementarna nepogoda. Ja sam uvek za to da kriterijum bude rezultat i dela, a ne teorija – izjavio je Marković.\nKako dodaje, on se razlikuje od svih političara u Srbiji.\n- Ja sam rođen u Jagodini, u selu Končarevu, meni moji Jagodinci daju četiri mandata. Tamo i živim, ne postoji ni jedan političar u Srbiji koji je na visokoj funkciji, a koji je ostao da živi tamo gde je rođen. Meni politika nije zanimanje, ja se bavim privredom, a ušao sam u politiku jer želim da pomognem građanima Srbije – kazao je Marković.\nPrema njegovim rečima, on može kao počasni konzul Grčke da radi na tome da ekonomska saradnja Srbije sa Grčkom bude veća.\n- Turistička saradnja napreduje, iz godine u godinu sve više Srba ide u Grčku – rekao je Marković.\nKako dodaje, moramo da štitimo našu kulturu i da je otvoreno 40 kulturnih centara.\n- Potrebno je da mladi ljudi imaju gde da provedu vreme. Potrebno je da se borimo da očuvamo našu kulturu – ocenio je Marković.\nOn je dodao da će otvoriti još jednu kancelariju u Grčkoj, kao što je ona u Paraliji, koja će biti na jednom od mesta na kom Srbi najviše letuju.\n- Što se tiče saradnje sa Grčkom, poznajem dosta privrednika i boriću se za to da ono što se uvozi u Grčku iz drugih zemalja, da se uvozi iz Srbije, da mi dobijemo prioritet, i da bude obrnuto. Ne mogu Vučić i Dačić da stignu da obiđu sve države, moramo mi koji se bavimo politikom da radimo - kazao je Marković.\nKako kaže, njegove posete stranim državama doprinose decentralizaciji Srbije.\n- To dobro radi i predsednik Srbije, to ne možete da kritikujete. Mi smo sa Kinom potpisali ogroman broj ugovora – istakao je Marković.


PSS: Policajac preminuo zbog nove sistematizacije u MUP-u. MUP: Skandalozne tvrdnje sindikata – NovostiDana.rs\nRešenjem, prema nedavno usvojenoj sistematizaciji, trebalo je da bude prebačen na mesto koordinatora u saobraćajnoj policiji, zbog čega je u predstojećim danima najavio proteste.\n„Nažalost, dešava se ono o čemu smo upozoravali od avgusta: da nova sistematizacija u MUP-u neće biti profesionalna, da će biti diskriminatorska i politička, kao i da će uzrokovati smanjenje zarada policajaca i tragedije. U toku je podela rešenja po novoj sistematizaciji, a našem kolegi Željku L. kada je primio rešenje kojim je skrajnut sa mesta na kom je godinama odgovorno radio, pozlilo je i nažalost preminuo je“, navodi se u saopštenju PSS-a.\nU saopštenju se navodi i da je Željko L. imao nekoliko godina do odlaska u penziju i da je novim rešenjem trebao da bude rasporedjen na niže radno mesto sa „značajno manjom platom“.\n„Ovo je samo najdrastičniji primer šta se dešava ovom nakaradnom sistematizacijom, gde se karijerni i profesionalni policajci prebacuju na radna mesta, daleko niža od njihove kvalifikacije i iskustva. Napominjemo da su nova rešenja kod većine policijskih službenika izazvala velike zdravstvene probleme kao i nezadovoljstvo, prvenstveno brigom za porodicu i egzistenciju“, saopštio je PSS.\nTaj sindikat je dodao da imaju informaciju da se nekoliko desetina policajaca obratilo psiholozima MUP Srbije zbog novih radnih mesta, kao i da se trenutno odvija „potpuno gušenje radnih prava zaposlenih od strane MUP-a, na čelu sa ministrom Nebojšom Stefanovićem“ i diskriminacija radnika.\n„Pošto ministar Stefanović posmatra srpsku policiju i MUP kao privatnu firmu, a zaposlene kao brojeve i ne želi da se razgovorom rešavaju problemi, u danima koji dolaze biće organizovani protesti policije i svih zaposlenih u MUP Srbije. Nećemo stati dok se pravda ne vrati u policiju i ne isprave greške koje su dovele do ovakve tragedije“, izjavio je predsednik PSS-a Veljko Mijailović.\nMUP: Skandalozne tvrdnje sindikata da je smrt policajca povezana s njegovim premeštajem\nNаčelnik Sektorа unutrаšnje kontrole MUP-а Drаgаn Kujundžić ocenio je večeras skаndаloznim i netаčnim tvrdnje Policijskog sindikаtа Srbije (PSS) dа je radnik iz njegovog sektora Željko L. preminuo po prijemu novog rešenjа o premeštаju.\n„Apsolutnа je neistinа dа je smrt kolege Željkа L, koji je nаžаlost preminuo od posledicа izlivа krvi u mozаk, povezаnа sа premeštаjem, jer njemu nikаkvo rešenje nije ni uručeno“, rekao je Kujundžić, a navodi se u saopštenju policije.\nDodao je da se Željko L., zbog zdrаvstvenih problemа od 24. septembrа ove godine nаlаzi nа bolovаnju i da je pre šest dana primljen u bolnicu.\n„Zаto su ovаkve zloupotrebe jedne trаgedije, od strаne Policijskog sindikаtа Srbije, potpuno nezаmislive i nedopustive“, naveo je Kujundžić.\nPovezanoPolicijski sindikat Srbije, PSS\nIvanović: Novi vlasnik Prve skinuo sa programa večerašnju, humanitarnu emisiju. …


RTCG - Radio Televizija Crne Gore - Nacionalni javni servis :: Ekonomija :: Start up kompanije nagrađene za dobre rezultate\nTREĆI OTP PROGRAM 27. 05. 2020. 23:00 >> 22:58 0\nTREĆI OTP PROGRAM\nStart up kompanije nagrađene za dobre rezultate\nPredstavnici 13 start up kompanija predstavili su rezultate tromjesečnog pilot perioda, u okviru trećeg OTP Programa za start up, od kojih je pet kompanija dobilo posebne nagrade od programskih partnera i publike.\nPredstavnici tih kompanija predstavili su rezultate u okviru svog online Demo dana, održanog 20. maja, publici koju je činilo više od 1,1 hiljadu učesnika, uključujući rukovodstvo OTP grupe, investitore i predstavnike korporativnih sponzora Programa.\n“Rješenjima sa najvećim poslovnim potencijalom biće data mogućnost da se uživo predstave tokom šestomjesečne faze implementacije koja počinje u junu”, navodi se u saopštenju.\nNajavljen u jesen prošle godine, treći OTP Program partnerstva sa start up kompanijama pozvao je inovativna preduzeća sa prethodno potvrđenim rješenjima da se prijave za rješavanje ukupno 63 poslovna izazova.\n“Za program se prijavilo 370 startup kompanija iz 56 zemalja, a 13 je imalo priliku da sprovede zajedničke pilot projekte sa mađarskim i stranim članicama OTP grupe, uz podršku sponzora dodijeljenih za određene domene”, navodi se u saopštenju.\nIz OTP-a je saopšteno da je, iako se pilot period poklapao sa širenjem koronavirusa, deset od 13 pilot projekata realizovano u skladu sa prvobitnim planom, dok će preostali projekti svoje završne faze imati tokom ljeta.\n“Nakon uvodne nedjelje Programa u Budimpešti, obuka za podršku opšteg razvoja poslovanja održana je putem interneta, obezbjedivši start up kompanijama 33 sata radionica i 43 sata pojedinačnog mentoringa”, dodaje se u saopštenju.\nU međuvremenu, pored predstavnika banke, učesnici su dobili i podršku programskih partnera, uključujući stručnjake iz EIT Digital, HubHub, INV Fintech, Mastercard, Microsoft, McKinsey Panorama i PortfoLion, za ulazak u narednu fazu poslovnog razvoja.\nTromjesečni pilot period zaokružen je online Demo danom, koji je timovima obezbijedio veliku međunarodnu prisutnost jer je prezentacije pratilo više od 1,1 hiljadu gledalaca.\nNa kraju događaja, pet start up kompanija je dobilo posebne nagrade od programskih partnera i publike.\n“Zahvaljujući HubHub-u, svih 13 timova je dobilo tromjesečno članstvo i pristup HubHub-ovim prostorijama za rad. Pored toga, HubHub će takođe podržati EDUardo kroz posvećeni mentoring i produkciju njihovog promotivnog videa”, rekli su iz OTP-a.\nUz marketing benefite i opcije on-line konferencija, kompaniji The Waay je ponuđena podrška za povećanu vidljivost unutar profesionalne zajednice od međunarodne profesionalne organizacije za banke i osiguravajuća društva (EFMA).\n“Microsoft je nagradio TrustChain nagradom za najbolju kompaniju u razvoju (za najbolju scaleup kompaniju) nudeći brojne mogućnosti mentoringa”, navodi se u saopštenju.\nPioneers i njegova sestrinska kompanija The Minted ponudili su EDUardo-u konsultacije u vezi sa EU grantovima i ulaganjima preduzetničkog kapitala.\n“Na osnovu glasova publike, nagrada za najbolju prezentaciju dodijeljena je LutherOne-u. Nagrada je omogućila timu da imenuje dobrotvornu organizaciju kojoj će banka, u ime start up kompanije, donirati sredstva u iznosu od 500 hiljada mađarskih forinti (HUF). Na osnovu odluke LutherOne-a, iznos će biti doniran nevladinoj organizaciji Svetluska koja pomaže licima sa oštećenim vidom”, dodaje se u saopštenju.\nZamjenik generalnog direktora OTP banke, Antal Kovacs, kazao je da OTP banka vidi trenutnu, povećanu potražnju za digitalnim rješenjima kao šansu.\n“Spremni smo da uspješno odgovorimo na promjenljiva očekivanja u kojima saradnja start up kompanija, pored naših unutrašnjih inovativnih inicijativa, igra presudnu ulogu”, rekao je Kovacs.\nDirektor OTP LAB-a, Andras Fischer nalazi sjajan primjer zajedničkog zalaganja na nivou Grupe u činjenici da se Program realizovao prema svom prvobitnom rasporedu uprkos izazovima koje je donio koronavirus.\n„Činjenica da je 13 pilot projekata uspješno realizovano čak i u turbulentnoj situaciji sa kojom se trenutno suočavamo, i da su oni uživali podršku viših rukovodilaca kako u Mađarskoj, tako i u podružnicama koje su učestvovale, uključujući Albaniju, Hrvatsku, Rusiju i Srbiju, jeste dokaz da je podrška inovacijskim projektima i opravdana, i blagovremena“, naveo je Fischer.\nStart up kompanije OTP program


Korupcija uništava BiH, ali borba protiv nje ne postoji\nKorupcija je glavni uzrok iseljavanja i izumiranja u BiH, kažu stručnjaci za borbu protiv korupcije. Korupcija je prisutna u svim segmentima društva, a umjesto aktivne borbe, BiH stagnira, nalazi su istraživanja Transparency Internationala.\nBosna i Hercegovina nalazi se na 95. mjestu, od ukupno 180 zemalja uključenih u istraživanje, koje dijeli sa Svazilendom i Šri Lankom. Od mogućih 100 bodova, gdje nula predstavlja najvišu razinu percipirane korupcije, BiH ima 38, a kako su početkom godine naveli u nevladinoj organizaciji Transparency International, BiH je „paralizovana korupcijom“.\n„Percepcija korupcije u BiH i ako ponekad i bude optimističnija u smislu indeksa percepcije Transparency, svakodnevni redovi ispred ambasada i svih drugih službi za odlazak govore o tome da svaki put kažemo da smo dostigli ili smo vrlo blizu dnu. Očajna je precepcija korupcije“.Sinonim za sistemsku korupcije u Bosni i Hercegovini su javne nabavke, gdje se korupcija mjeri milionima maraka.\nZbog slabog pravnog okvira i slabog nadzora, javne nabavke u BiH se koriste za bogaćenje politički privilegovanih pojedinaca. Sve to se teško dokazuje, ali je vidljivo kroz tendersku dokumentaciju, koja služi za favoriziranje ponuđača, tako barem misle 71 posto ispitanika u istraživanju koje je krajem prošle godine uradila Agencija za razvoj preduzeća EDA\nTo istraživanje pokazalo je i alarmatan podataka da više od 40 posto potencijalnih ponuđača javnih nabavki smatra da se tender može dobiti ukoliko imate kontakte, sposobnost rukovodstva i političke veze.\nAko do sada niste, krajnje je vrijeme da naučite tekstove.


Obradujmo najmlađe: Obezbijedimo užine za socijalno ugroženu djecu - Portal 072info\nHumanitarna organizacija “Pomozi.ba” sutra će organizovati humanitarni bazar, a sav prikupljeni iznos ide upravo za dječije užine.\n“Prvo polugodište završili smo sa blizu 1.600 djece kojima smo svaki dan osiguravali užine, a i pored činjenice da je užina samo 0,50 KM, veliki broj roditelja nije u stanju da osigura djeci hranu u školi svaki dan. Ove subote, kupovinom na bazaru pomažete baš toj djeci”, saopćeno je iz Pomozi.ba.\n“Djeca su najranjivija kategorija našeg društva i osjećamo dužnost da im obezbijedimo kvalitetne uslove. U saradnji sa školama osiguravamo da niko od roditelja i djece ne zna da djeca koja su korisnici ovog projekta zapravo dobivaju te užine besplatno, kako bismo ih dodatno zaštitili. Pored redovnih užina trudimo se povremeno djeci osigurati i voće kao i druge stvari koje ih obraduju”, naveli su iz Pomozi.ba.


Dan online - Ekonomija: Preselili Snabdijevanje - 2018-11-10\nEkonomija DIO ELEKTROPRIVREDE NA NOVOJ LOKACIJI U NIKŠIĆU Preselili Snabdijevanje\nElektroprivreda (EPCG) je, u cilju pružanja što kvalitetnije usluge potrošačima, otvorila novi prostor regionalnog centra za Nikšić, Žabljak i Pljevlja, u koji se smjestilo i lokalno Snabdijevanje Nikšić. Iz EPCG je saopšteno da će potrošači od ponedjeljka sve usluge moći da dobiju u novom prostoru na adresi Bulevar 13. jul.\n– Dosadašnji naplatno-informativni punkt lokalnog Snabdijevanja u Ulici Ljube Nenadovića od ponedjeljka će biti zatvoren – rekli su iz EPCG.\nU jedinici lokalnog Snabdijevanja potrošači mogu da plate račune za utrošenu električnu energiju bez provizije, potpišu sporazum o dinamici izmirenja duga, podnesu prigovor, promijene ime kupca i dobiju sve informacije o servisima EPCG.\nRukovodilac regionalnog centra Nikšić Nataša Terić je kazala da će preseljenje u novi prostor značiti unapređenje odnosa sa potrošačima.\n– Dosadašnji prostor postao je mali da odgovori našim potrebama i zahtjevima potrošača. Cilj nam je da potrošačima ponudimo najbrži i najjednostavniji način rješavanja njihovih potreba povezanih sa snabdijevanjem električnom energijom – rekla je Terićeva.


Drustvo - datum: 2019-09-14 ZBOG POMORA RIBE U BIJELOM POLJU\nUginula riba Kontrolisane dvije firme\nOsnovno državno tužilaštvo u Bijelom Polju naložilo je pregled fabrika koja se nalaze u blizini obale rijeke Lim, gdje su prošle sedmice pronađene veće količine uginule ribe. To je za „Dan” potvrdio osnovni tužilac i portparol Osnovnog tužilaštva Denis Zvrko, ali nije precizirao o kojim fabrikama je riječ. Prema nezvaničnim informacijama „Dana”, juče su kontrolisani „Mesopromet Franca” i mljekara „Milka”.\n– Dobili smo obavještenje da je pregled juče obavljen i mi pošto dobijemo zapisnik preduzimaćemo eventualno mjere iz naše nadležnosti. Biće angažovani vještaci i sve što bude potrebno da se dođe do uzroka uginuća riba – kazao je Zvrko.\nPrethodno je Centar za ekotoksikološka ispitivanja (CETI) dostavio bjelopoljskom tužilaštvu mišljenje povodom pomora ribe, a odmah nakon prijema, tužilac je formirao tim za izviđaj koji čine inspektori vodoprivredne, veterinarske, ekološke, poljoprivredne inspekcije i vještaka iz oblasti hemijske struke, ekološke struke i zaštite životne sredine.\nKontrolisane dvije firme


Festval izvornih pesama u Gračanici • RTK\nLjubitelji izvorne muzike biće u prilici da prisustvuju Festivalu izvornih pesama koji će biti održan u Gračanici. Festival je posvećen vrhunskim interpretatorima ove vrste muzike - Jordanu Nikoliću i Mari Đorđević.\nFestival izvornih pesama “Carski glasovi” po prvi put se organizuje u Gračanici. Osmišljen je tako da se na audicija širom Kosova izaberu najbolji vokalni solisti koji će nastupiti na festivalu.\n„Udruženje estradnih umetnika i izvođača Kosova i Dom kulture Gračanica organizuju festival izvornih pesama u čast Jordana Nikolić i Mare Đorđević koji će biti održan 18. marta u Gračanici. Prvi deo festivala biće održan ovde, dok će drugi deo biti održan u Beogradu u centru za kulturu „Vlada Divljan“.Audicije će biti održane u nekoliko opština na Kosovu kao što su: Šilovo, Štrpce, Velika Hoča, Prilužje, Mitrovici, tako da pozivam sve mlade vokalne soliste koji su zainteresovani za izvornu pesmu, koji žele da sačuvaju i koji neguju tradiciju izvorne pesme da se prijave na audiciju“, rekla je Snezana Aleksić ispred Doma kulture Gračanica.\nOvo muzičko takmičenje namenjeno je uzrastu od 10 do 25 godina. Organizatori napominju da će u žiriju biti poznati etnomuzikolozi.\n„Trenutno nemamo tačan broj prijavljenih, ali dosta je njih koji su zainteresovani za učešće, tako da mislim da će ovo biti jedn jako dobar festival. Jordan i Mara su čitav svoj život bili odani kosovskom melosu, stoga je i ovaj festival, kako bi sačuvali tradiciju na ova dva vrsna interpretatora izvorne kosovske pesme i kako bi nastavili da negujemo tu tradiciju. Što se žirija tiče možemo reći samo da će biti etnomuzikolozi, vrsni profesori muzike.Gosti festivala biće Merima Njegomir, Raša Pavlović, Ranko Šemić, Snežana Bilibajkić, a sve njih kao i mlade vokalne soliste koji budu izabrani na audicijama pratiće narodni ansambl RTS pod upravom Siniše Vićentijevića“, napominje Snežana.\nOčuvanje i prezentacija tradicionalne muzike ima izuzetno veliku vrednust, ističe etnomuzikolog Mirjana Zakić.\n„To sa jedne strane podražumeva istraživanje određenih muzičkih, pre svega tradicionalnih formi ...Ta terenska istraživanja dobijanje jednog pravog uvida u stanje muzičkog i kulturnog nasleđa u datom trenutku. Za razliku od mnogih drugih naroda, mi ponekad znamo da zapustimo ono što je vekovima negovano i da sve brzo svedemo na neke druge forme, u druge oblike popularne muzike koja i najčešće počiva na nekim elementima tradicionalne, ali u daljoj stilizacija ona poprima neke druge obrise. Očuvanje kulture i tradicionalne muzike je važno ne samo što je to deo jednog života naroda, već i zato što se u njemu kriju i sve druge osobine našeg naroda, kao što su jezik i istorija“, ističe Mirjana Zakić, etnomuzikolog.\nOrganizatori veruju da će Festival izvornih pesama zaživeti jer su ubeđeni da među mladima još uvek ima ima dostojnih naslednika vrhunskih vokalnih solista poput Jordana Nikolića i Mare Đorđević koji su svojevremeno i afirmisali zvuke narodnog stvaralaštva.


Ima neka tajna veza: Dobrotvorni rad princa Čarlsa i ruska ofšor kompanija : Južne vesti\nIma neka tajna veza: Dobrotvorni rad princa Čarlsa i ruska ofšor kompanija\n08:46, 6. 3. 2019.\nRuben Vardanjan fotografisan 2010. godine na Međunarodnom privrednom forumu u Sankt-Peterburgu\nInvesticiona banka oligarha koji je sa princem Čarlsom sarađivao na dobrotvornim projektima rukovodila je mrežom ofšor kompanija preko koje su milijarde dolara iznesene iz Rusije.\nMeđunarodno istraživanje otkrilo je kako je mreža ovih firmi primala novac od kompanija povezanih sa nekim od najvećih prevara u Rusiji.\nOligarh Ruben Vardanjan je bivši šef moskovske investicione banke Trojka Dijalog [Troika Dialog].\nOn kaže da nije bio uključen u svakodnevno poslovanje banke.\nNovac je preko ove mreže kompanija uplaćivan i Dobrotvornoj fondaciji princa od Velsa za obnovu imanja Damfriz, zdanja od nacionalnog značaja u Škotskoj.\nFondacija je saopštila da su Vardanjanove donacije detaljno proveravane i da nije bilo naznaka da je bilo šta u vezi sa uplatama sumnjivo.\nMreža više od 70 kompanija otkrivena je nakon što su podaci o 1.3 miliona poverljivih bankarskih transakcija procureli novinarima Projekta za istraživanje kriminala i korupcije [OCCRP], konzorcijumu istraživačkih novinara koji su informacije i dokumentaciju podelile sa BBC-jem i dnevnikom Gardijan.\nU periodu od 2009. do 2011. godine, Dobrotvorna fondacija princa Čarlsa primila je tri uplate, ukupne vrednosti od 202.000 dolara preko sada zatvorene banke u Litvaniji.\nBankarski podaci pokazuju da je poslednja uplata bila na račun fondacije princa Čarlsa.\nNovac je fondaciji uplaćivala kompanija Kvantus Divižn [Quantus Division Ltd], koja je poslovala kao deo mreže ofšor kompanija preko koje su iz Rusije prebačene milijarde dolara.\nMrežom je rukovodila moskovska investiciona banka, Trojka Dijalog, čiji je izvršni direktor u to vreme bio Vardanjan.\nVardanjan je godinama sa princem od Velsa održavao poslovne odnose, a sarađivali su i na dobrotvornim projektima.\nOn je 2010. godine prisustvovao događaju koji je u čast Jermenije i jermenske kulture održan u dvorcu Vindzor, a na kom je princ Čarls govorio o planovima za obnovu zdanja Damfriz.\nVećina procurelih informacija stiže iz dokumenata litvanske banke Ukio Bankas [Ukio Bancas], koju su litvanske vlasti zatvorile 2013. godine.\nOd 2005. do 2011. godine, više od 3.35 milijardi evra prošlo je kroz mrežu ofšor kompanija kojom je rukovodila banka Trojka Dijalog.\nČini se da su kompanije korišćene kako bi se novac anonimno premeštao sa računa.\nMreža kompanija napravljena je kao servis koji je banka nudila klijentima za prebacivanje novca sa jednog na drugi kraj sveta, kako bi mogli slobodno da ga koriste kako za posao, tako i za lične potrebe.\nMnogi klijenti deo su ruske elite koji su ovim novcem kupovali nekretnine u Velikoj Britaniji, luksuzne jahte, umetnička dela i karte za Svetsko prvenstvo u fudbalu.\nRuben Vardanjan je sa partnerima zaradio milijardu dolara 2011. godine od prodaje Trojke ruskoj Sberbanci koja je u državnom vlasništvu.\nPortparol Sberbanke rekao je da ova banka nije učestvovala u transakcijama koje su novinari otkrili.\nDokumenti u koje je BBC imao uvid ukazuju da su kompanije u mreži, uključujući Kvantus Divižn, kupovale i prodavale robu kao što je hrana, rasveta, elektronika, građevinski materijal ili sanitarije.\nTu robu su, međutim, kupovale kompanije koje nisu imale kancelarije i zaposlene što ukazuje da u stvari nikakva roba nije ni razmenjena.\nDokumenti o transakcijama pokazuju da su ofšor kompanijama u mreži kojom je rukovodila Trojka desetine miliona dolara uplaćivale firme povezane sa velikim prevarama.\nMeđu njima su kompanije umešane u jednu od najvećih poreskih malverzacija otkrivenih u Rusiji - utajom poreza vrednom 230 miliona dolara koju je otkrio ruski poreski advokat Sergej Magnicki.\nU novembru 2009, skoro godinu dana nakon što je prijavio prevaru, Magnicki je umro u ruskom zatvoru pod sumnjivim okolnostima.\nProcurela dokumenta Ukio Banke ukazuju da su kompanije koje su profitirale od poreske prevare uplatile 123 miliona dolara firmama iz mreže kojom je rukovodila Trojka.\nBBC nije našao ni jedan dokaz da je Vardanjan lično umešan u bilo kakvu kriminalnu aktivnost.\nNjegovi advokati su za BBC rekli da on nije učestvovao u operacijama, rukovođenju ili aktivnostima sektora za upravljanje imovinom Trojka Dijalog Grupe, kao i da je uvek postupao transparentno.\nPortparol princa od Velsa je rekao da prinčeve dobrotvorne organizacije posluju nezavisno kada su u pitanju odluke koje se tiču prikupljanja sredstava.\n„Dobrotvorne organizacije sprovode stroge provere. Kada su u pitanju izvdojeni primeri, u toku procesa provere nije uočeno ništa sporno", rekao je portparol Dobrotvorne fondacije princa od Velsa i Damfriz Haus Trasta.


Direktor Drvolika iz Rogatice ispod žita zgrnuo milione\n28.02.2018 11:55 | Nebojša Tomašević\nBanjaluka - Direktor firme "Drvolik" iz Rogatice Miladin Pandurević osumnjičen je da je raznim zloupotrebama, te izbjegavanjem poslovanja putem računa nezakonito zaradio više od četiri miliona maraka, saznaje "Glas Srpske".\nProtiv njega je Uprava kriminalističke policije Ministarstva unutrašnjih poslova (MUP) Republike Srpske podnijela izvještaj Okružnom tužilaštvu u Istočnom Sarajevu.\nNezvanično saznajemo da je Pandurević, nakon što su mu blokirani računi firme zbog neizmirenja obaveza i neplaćanja rata kredita, nastavio da posluje "ispod žita".\nOn je kako bi izbjegao da mu se novac skida sa računa za namirenje dugova, sa pojedinim poslovnim partnerima zaključivao ugovore o kompenzacijama i cesijama.\n- Tako je uzimao gotov novac ili kompenzacije, te i na osnovu cesija izbjegavao da plaća dugove firme. Takođe je, kako bi onemogućio da potražioci od njega naplate ono što im je dužan, mašine iz "Drvolika" u Rogatici prebacio u firmu "Drvoplik plus" u Beogradu u Srbiji čiji je vlasnik. Ovim malverzacijama je nezakonito stekao oko tri miliona maraka - kazao je izvor blizak istrazi.\nPrema riječima ovog izvora, Pandurevića još terete da je oko milion maraka koje je dobio od Fonda za razvoj i zapošljavanje RS potrošio nenamjenski.\n- Novac je dobio kako bi obnovio obrtna sredstva firme, te za refinasiranje kredita, ali ga je potrošio na druge stvari. Njegove zloupotrebe otkrivene su kada je komisija Investiciono razvojne banke, koja mu je ranije odobrila kredit od oko 3,4 miliona maraka, obavila kontrolu u firmi - pojasnio je ovaj izvor "Glasa Srpske".\nPandurević je pomenutim zloupotrebama oštetio i povjerioce i budžet RS.\nPortparol MUP-a RS Danica Gnjatović, kazala je da osumnjičenog M. P. terete za zloupotrebu ovlašćenja u privredi, obmanu pri dobijanju kredita ili drugih pogodnosti i zloupotreba službenog položaja ili ovlašćenja.\n- M. P. sumnjičimo da je kao odgovorno lice privrednog društva iz Rogatice nastavio da posluje i zaključuje poslovne ugovore iako je znalo da su računi firme blokirani. Na ovaj način je protivpravno stekao oko 3.028.500 KM. Takođe, nenamjenski je potrošio dio od zajma koji mu je dodijeljen iz investiciono-razvojnih fondova RS u iznosu od oko 1.005.200 KM - pojasnila je Gnjatovićeva.\nDodala je da je M. P. osumnjičen i da je od marta 2013. do decembra 2014. godine u nekoliko navrata opremu firme gdje bio odgovoran isporučio drugom privrednom društvu sa sjedištem u Srbiji.\n- Prebacivanjem opreme je oštetio privredno društvo iz Rogatice, te pribavio protivpravnu imovinsku korist drugom privrednom društvu u iznosu od oko 142.000 maraka - rekla je Danica Gnjatović.\nPandurević na putu\n"Glas Srpske" pokušao je da čuje i priču osumnjičenog Miladina Pandurevića, ali on se nije javljao na brojne pozive upućene na njegov telefonski broj. U preduzeću "Drvolik" kazali su da on nije u kancelariji i da se nalazi na putu.\nOva firma je sada u stečaju, a Pandurević je ranije izjavio da su loši dani za firmu došli kada je firma došla u sukob s načelnikom Rogatice. Za sve je optužio vlast i istakao da je cilj nekih razvoj šumskog kriminala.


Home»Vesti»Otvorene prijave za polaznike nove Evropske škole debate\nBy Aleksandar Đokić 24/02/2021 Updated: 25/02/2021 Nema komentara2 Mins Read\nInformacioni centar Evropske unije i Otvorena komunikacija raspisuju konkurs za sedmu generaciju polaznika „Evropske škole debate”. Na konkurs je namenjen isključivo srednjoškolcima i studentima sa teritorije Srbije. Svi koji žele mogu da se prijave do petka, 26. februara, popunjavanjem online formulara koji možete pronaći ovde.\nIzabrani kandidati će pohađati radionice o veštini debatovanja, argumentaciji, javnom nastupu i funkcionisanju Evropske unije, evropskim institucijama kao i procesu EU integracija. Tri grupe polaznika pohađaće ukupno osam radionica, od marta do maja 2021. Radionice će se održavati jednom nedeljno, svake subote u trajanju od 3 sata, na onlajn platformama.\nPredavači i predavačice će biti treneri debatnih veština i najbolji učesnici debatnih takmičenja u Srbiji i inostranstvu. Nakon radionica, polaznici će imati prilike za učešće u javnim debatama u organizaciji Informacionog centra Evropske unije. Javne debate će biti organizovane u skladu sa epidemiološkom situacijom, uživo ili online.\nTročlani žiri sastavljen od debatnih trenera na kraju biraju kandidate koji će biti učesnici Evropske škole debate. U upitniku je neophodno da kandidati pokažu svoju motivaciju za učešće, a žiri će na osnovu odgovora izabrati one najbolje.\nUkoliko imate bilo koje pitanje možete pisati na: info@euinfo.rs ili pustiti poruku preko Instagrama ili Facebooka.\nU nastavku možete pogledati kratki video ili pročitati iskustva jednog od ranijih polaznika.\nDan Evrope – 70 godina Šumanove deklaracije Prostorije Psihološkog savetovališta ponovo otvorene za studente Vebinar “Oni su heroji” o junacima u vreme pandemije Put do dobre uprave su ljudi – sa znanjem, motivacijom i integritetom\nEvropska škola debate Evropska unija informacioni centar Evropske unije konkurs srednjoškolci studenti


Politički forum: U Srbiji se u nauku nedovoljno ulaže. Fondacija Centar za demokratiju\nU Srbiji se u nauku nedovoljno ulaže, ljudi u nauci su neorganizovani, Vlada nije zainteresovana da to stanje promeni, ali zato postoji "glad za akademskim titulama", zaključili su učesnici skupa "Može li Srbija bez nauke?", koji je organizovao Centar za demokratiju. Kao sporno je izdvojeno i to što je za predsednika skupštinskog Odbora za nauku i prosvetu imenovan doskorašnji verski vođa. Na skupu je upozoreno i da sve više obrazovanih ljudi teži da napusti zemlju.\n"Imamo tragičnu situaciju jer živimo u zemlji u kojoj je problematična diploma šefa države, u gradu u kome je gradonačelnik plagijator, u kojoj akademska zajednica nema hrabrosti da se suoči sa tim i digne glas protiv plagijata", rekao je na skupu Dušan Teodorović, predsednik Odbora za visoko obrazovanje Srpske akademije nauka i umetnosti.\nPrema njegovim rečima, da je stvar loša govori i činjenica da je za predsednika skupštinskog Odbora za nauku, prosvetu, tehnološki razvoj i informaciono društvo imenovan doskorašnji verski vođa, po čemu je Srbija jedinstvena u svetu.\nZa predsednika parlamentarnog Odbora za nauku, prosvetu, tehnološki razvoj i informaciono društvo nedavno je izabran nekadašnji sandžački muftija Muamer Zukorlić, koji je na izborima 24. aprila osvojio skupštinski mandat.\nAkademik Teodorović je dodao i da su nauku u Srbiji srozali i lobiranje interesnih grupa za imenovanje određenih kadrova u institucijama, umesto da su birani na osnovu sopstvenog rada, ali i privatne institucije za koje Srbija nije zrela.\n"Radeći kao potpredsednik Akreditacione komisije nisam dozvoljavao da se akredituju divlji fakulteti, a mnogi fakulteti društveno humanističkih nauka imali su i vojne poligone i streljane", rekao je Teodorović.\nPredsednik Upravnog odbora Centra za demokratiju i poslanik Demokratske stranke u Skupštini Srbije Dragoljub Mićunović, kazao je da problem zanemarivanja nauke nije nov i da je isti kao i pre nekoliko decenija.\nMićunović je istakao da Vlada Srbije nema strategiju ni u čemu, sem u izbornim manipulacijma, a dokaz za to je poništavanje konkursa za naučna ulaganja, što je rezultat raznih lobiranja unutra Vlade.\n"U Vladi se odmah traže profit i rezultat, preskaču se bitne stvari i odmah se uskače u sve tehnološke procese najrazvijenijih zemalja. Osim toga, opasna je i ideja koja se javlja – da se deca što pre ubacuju u radni proces da budu profitabilna deca, da ne budu luksuz", rekao je Mićunović.\nKao jedan od problema Mićunović navodi neorganizovanost sindikata koji bi mogli da vrše pritisak na Vladu, ali i tendenciju da sve više obrazovanih ljudi teži da napusti zemlju.\n"Nauke neće biti ako ne bude imao ko njome da se bavi. Pitanje nauke je najvitalnije pitanje za svaku zemlju i ako država ne može da ulaže u nauku koliko treba, bolje da ne ulaže ništa. To su mrvice", rekao je Mićunović.\nDirektor Instituta društvenih nauka Goran Bašić kazao je da mnogi problemi koji su se javljali u nauci nisu rešavani na pravi način, već da su zataškavani.\nOn je istakao i da prilikom donošenja Strategije o naučno-tehnološkom razvoju nije bilo rasprave tokom koje bi se čulo šta stvarno može doprineti razvoju nauke i koji su glavni problemi.\n"Ulaganja u nauku su mala. Mnogi računaju na evropske fondove, međutim, ne treba zanemariti činjenicu da je prolaznost na tim konkursima veoma mala", rekao je Bašić.\nProfesor Dragan Uskoković sa Instituta tehničkih nauka SANU kazao je da je zakonom predviđena kvota, od 0,3% budžeta za ulaganje u nauku, nedovoljna i da je u razvijenim zemljama do 3%.\n"Suštinski problem su mala ulaganja. U Srbiji se ulaže 15 evra godišnje po glavi stanovnika i po tome smo na repu Evrope, gde se ulaže bar tri puta više", rekao je Uskoković.\nOn smatra i da pored većeg ulaganja, treba napraviti i ozbiljnu selekciju ljudi, koji znaju kako se vode ozbiljne naučne institucije.\nUčesnici debate: Vukašin Pavlović (Fakultet političkih nauka), Nataša Vučković (Fondacija Centar za demokratiju), Melita Vidaković (Institut za biološka istraživanja "Siniša Stanković"), Milica Bajić Brković (Arhitektonski fakultet), Kosta Andrejević (Zadužbina Andrejević), Aleksandra Drecun (Intersection), Zoran Ognjanović (Matematički institut SANU), Ratko Jankov (Obrazovni fourm), Gazela Pudar Draško (Institut za filozofiju i društvenu teoriju), Petar Grujić (Institut za fiziku), Vigor Majić (Istraživačka stanica "Petnica"), Dušan Teodorović (Srpska akademija nauka i umetnosti), Vladimir Džamić (Univerzitet Singidunum), Svetlana Stanišić Stojić (Univerzitet Singidunum), Slobodan Vučković (Fondacija Centar za demokratiju), Biljana Stojanović (Akademija inženjerskih nauka Srbije), Dragan Uskoković (Institut tehničkih nauka SANU), Tibor Moldovai (Institut za evropske poslove), Petar Stanojlović (Univerzitet Union), Saša Filipović (Univerzitet Union), Gorana Radovanović (HELVETAS/PERFORM), Marko Malović (Institut ekonomskih nauka), Mirjana Rašević (Institut društvenih nauka), Goran Bašić (Institut društvenih nauka), i drugi.


Srpska posla i švajcarska formula - УДРУЖЕЊЕ СИНДИКАТА ПЕНЗИОНИСАНИХ ВОЈНИХ ЛИЦА СРБИЈЕ\nPrezeto sa sajta Koreni\nNakon povišice od 5,5 odsto, prosečna penzija naredne godine iznosiće 30.997 dinara i biće za 1.616 dinara veća od ovogodišnjeg proseka. Istina je da ni u dinarima, ni u evrima, nikada nisu bile veće. „Кvaka“ je samo u tome što za te dinare i evre „bake“ i „deke“ u januaru 2022. neće moći da kupe sve što su mogli 12 meseci ranije. Samo do kraja septembra, cene su u proseku povećane taman toliko, za 5,4 odsto, a do kraja godine biće pravo čudo ako inflacija bude manja od sedam-osam odsto. To drugim rečima znači da će i posle povišice, kupovna moć penzija realno biti manja bar za 2,5 odsto. A sigurno i više, jer prosečan penzioner najveći deo primanja troši za osnovne životne potrebe, a cene hrane su već porasle za 9,4 odsto – meso za više od 10, a voće i povrće za više od 20 procenata.\nIako će im realna primanja biti manja, penzionere će vlast ubeđivati da je i za njih nastupilo „zlatno doba“. Naročito kad im u februaru, uoči redovnih predsedničkih i beogradskih i vanrednih parlamentarnih izbora, uplati po 20.000 dinara. Zna vlast da će na taj način oko 600.000 penzionera, ili svaki treći, na „poklon“ dobiti više od njihove redovne mesečne penzije. I očekuje da će oni 3. aprila znati da pokažu zahvalnost za to.\nOstaje samo da se vidi da li će predsednik Aleksandar Vučić i ministar finansija Siniša Mali narednih meseci, a naročito u finišu predizborne kampanje, nastaviti da im obećavaju još lepšu budućnost. Vučić je na svom instagram-profilu 1. oktobra objavio, a svi mediji su preneli, da će „penzioneri u Srbiji do 2025. imati prosečnu penziju od 440 evra“. Živi bili, pa videli.\nIz sebičnih, ličnih razloga držim palčeve da se te Vučićeve prognoze ostvare, jer bih i ja nekako u to vreme trebalo da se penzionišem. S druge strane, ne mogu da dokučim koju je formulu vlast koristila u toj jednačini. Jer i posle najnovije povišice prosečna penzija će 2022. biti nešto manja od 264 evra. Na stranu što za tu sumu neće moći da se kupi ni ono što se početkom ove godine moglo kupiti za 250 evra. Ako se Vučić nije šalio da će prosečna penzija „do 2025. dostići 440 evra“, onda bi u najgorem slučaju one 2023. morale da porastu bar za 20 odsto, mada ni tada prosečna ne bi bila veća od 317 evra. Uz još jednu povišicu za 20 odsto, najstariji u Srbiji novu 2025. dočekali bi sa penzijama za 60 evra manjim od obećanih. Ako je predsednik, ipak, mislio da će tih 440 evra penzije dostići u 2025, a ne do tada, onda bi i te godine morale da porastu još 15 odsto. I to uz uslov da kurs evra do tada guvernerka NBS Jorgovanka Tabaković zakuca na 117,5 dinara. Na papiru je, dakle, sve moguće. Ostaje „lakši“ deo posla, da se sa reči pređe na dela.\nS obzirom na to da niko zvanično nije pominjao mogućnost promene „švajcarske formule“, po kojoj se penzije svake godine uvećavaju za polovinu rasta cena i polovinu rasta plata, čak i uz inflaciju od oko 10 odsto godišnje, vlast bi morala da osigura i rast plata od 30 odsto u naredne dve godine i za bar 20 odsto u 2024. Samo tako, ako „švajcarska formula“ ostane na snazi, penzije mogu dostići obećanih 440 evra. Iz ove jednačine, međutim, proizlazi da bi prosečna plata već do kraja 2024. dostigla 1.100 evra. Ne verujem da bi se iko u Srbiji bunio što su one i pre 2025. znatno premašile onih 900 evra, koliko su obećali Vučić i Mali. Osim ako nekom ne padne na pamet da taj cilj ostvari tako što će vrednost evra do tada oboriti na 80 dinara. A možda se vlast uzda u to da se posle aprila 2022. niko tih obećanja neće ni setiti.\nI dok čekamo da vidimo šta će biti sa penzijama, sve su veće šanse da će jednog dana Novak Đoković da se penzioniše kao najbolji teniser svih vremena. Posle pobede u Parizu ima 37 titula na masters turnirima, jednu više od Rafaela Nadala. Кraj godine dočekaće kao najbolji teniser sveta po sedmi put, jednom više od Pita Samprasa. Na prvom mestu ATP liste ostaće bar do turnira u Australiji, ukupno 357 nedelja i ostaje mu još samo 20 nedelja da prestigne i Štefi Graf. Uz to, ako uspe da u 2022. osvoji još neki od četiri najvažnija turnira i pobegne Nadalu i Rodžeru Federeru (sva trojica imaju po 20 grend slem titula), svaka rasprava o najboljem svih vremena postaće izlišna. Onda i Novak može u penziju, bez obzira na to da li će do 2025. one dostići 440 evra.\nTags: "MILANCULIBRK, #lazialeksandravucica, #SVAJCARSKAFORMULA\nPrevious Arbitrarno umanjenje penzija i nepostojanje efikasne zaštite\nNext Пензионери у суботу чекају председника Србије на блокираној Газели


Usled razvoja industrije i rastom populacije tokom poslednjih godina javljaju se problemi u vezi sa otpadnim vodama iz proizvodnje koje je neophodno rešavati na ekološki i ekonomičan način. Sve otpadne vode iz postrojenja bez obzira kako su nastale sadrže štetne materije koje mogu da imaju i određen stepen toksičnih primesa, moraju se prečistiti ako njihov kvalitet ne odgovara zakonskim okvirima. Svrha tretmana otpadnih voda je uklanjanje štetnih materija čime se postiže smanjenje stepena njene zagađenosti, a istovremeno se ostvaruje i određen ekonomski i ekološki efekat. Ovo tehničko rešenje predstavlja optimizaciju procesa prečišćavanje otpadnih voda Fabrike streljačke municije u Uzićima. Otpadna voda je prečišćavana postupkom taloženja uz upotrebu kalcijum-oksida u cilju uklanjanja koloidnih materija i teških metala. Većina zagađujućih materija su organskog porekla i njihovo ukljanjanje vršeno je primenom naprednih oksidacionih procesa korišćenjem ozona i ozona u kombinaciji sa ultr...azvukom u cilju postizanja kvaliteta vode koji odgovara zakonskoj regulativi. Unapređeni procesi oksidacije predstavljaju najefikasnije metode za uklanjanje i degradaciju teško rastvornih zagađujućih materija iz otpadnih voda. Proces prečišćavanja je optimizovan u odnosu na tehnološki postupak, koncentraciju, vreme tretmana i količinu primenjenog oksidacionog sredstva. Stepen zagađenosti vode organskim jedinjenjima je određivati na osnovu merenja HPK, BPK i koncentracije teških metala (olovo, gvožđe, hrom, bakar, cink, aluminijum).\nprečišćavanje otpadnih voda / unapređeni procesi oksidacije / zagađenje voda / HPK / BPK\nUR  - http://TechnoRep.tmf.bg.ac.rs/handle/123456789/4176\nPB  - University of Belgrade, Faculty of Technology and Metallurgy\nauthor = "Jovanović, Aleksandar and Kovačina, Jovanka N. and Marinković, Aleksandar and Onjia, Antonije and Povrenović, Dragan and Trišović, Tomislav",\nurl = "http://TechnoRep.tmf.bg.ac.rs/handle/123456789/4176",\nabstract = "Usled razvoja industrije i rastom populacije tokom poslednjih godina javljaju se problemi u vezi sa otpadnim vodama iz proizvodnje koje je neophodno rešavati na ekološki i ekonomičan način. Sve otpadne vode iz postrojenja bez obzira kako su nastale sadrže štetne materije koje mogu da imaju i određen stepen toksičnih primesa, moraju se prečistiti ako njihov kvalitet ne odgovara zakonskim okvirima. Svrha tretmana otpadnih voda je uklanjanje štetnih materija čime se postiže smanjenje stepena njene zagađenosti, a istovremeno se ostvaruje i određen ekonomski i ekološki efekat. Ovo tehničko rešenje predstavlja optimizaciju procesa prečišćavanje otpadnih voda Fabrike streljačke municije u Uzićima. Otpadna voda je prečišćavana postupkom taloženja uz upotrebu kalcijum-oksida u cilju uklanjanja koloidnih materija i teških metala. Većina zagađujućih materija su organskog porekla i njihovo ukljanjanje vršeno je primenom naprednih oksidacionih procesa korišćenjem ozona i ozona u kombinaciji sa ultrazvukom u cilju postizanja kvaliteta vode koji odgovara zakonskoj regulativi. Unapređeni procesi oksidacije predstavljaju najefikasnije metode za uklanjanje i degradaciju teško rastvornih zagađujućih materija iz otpadnih voda. Proces prečišćavanja je optimizovan u odnosu na tehnološki postupak, koncentraciju, vreme tretmana i količinu primenjenog oksidacionog sredstva. Stepen zagađenosti vode organskim jedinjenjima je određivati na osnovu merenja HPK, BPK i koncentracije teških metala (olovo, gvožđe, hrom, bakar, cink, aluminijum).",\npublisher = "University of Belgrade, Faculty of Technology and Metallurgy",\nJovanović, A., Kovačina, J. N., Marinković, A., Onjia, A., Povrenović, D.,& Trišović, T. (2019). Optimizacija procesa prečišćavanja otpadnih voda iz Fabrike streljačke municije Uzići.\nUniversity of Belgrade, Faculty of Technology and Metallurgy..\nJovanović A, Kovačina JN, Marinković A, Onjia A, Povrenović D, Trišović T. Optimizacija procesa prečišćavanja otpadnih voda iz Fabrike streljačke municije Uzići. 2019;\nJovanović Aleksandar, Kovačina Jovanka N., Marinković Aleksandar, Onjia Antonije, Povrenović Dragan, Trišović Tomislav, "Optimizacija procesa prečišćavanja otpadnih voda iz Fabrike streljačke municije Uzići" (2019)


Napredak u multidisciplinarnom pristupu, kao na primer u veštačkoj inteligenciji, mašinskom učenju, robotici, nanotehonologiji, 3D štampanju, genetici i biotehnologiji, uzrokuje značajne društvene promene.\nVelike promene u poslovnim modelima, koje nastaju kao rezultat ubrzanog procesa digitalizacije, ostavljaju duboke posledice na tržište rada. Vidimo da veliki broj radnih mesta nestaje, dok neka potpuno nova nastaju i postaju sve popularnija. U mnogim državama i granama privrede, trenutno najtraženija zanimanja i struke nisu ni postojale pre deset ili čak pet godina, a ovaj ritam promena se neprestano ubrzava.\nSposobnost predviđanja i pripremanja za veštine koje će biti potrebne u budućnosti, za opis budućih poslova i njihov celokupan efekat na prirodu zaposlenja postaje sve važnija za roditelje i učenike koji žele da iskoriste prilike koje ovi trendovi donose i izbegnu nepoželjne posledice.\nMoramo priznati da poznavanje rada na računaru i učenje stranih jezika danas, spadaju pod pismenost. S obzirom na proces ubrzane digializacije, koji se realizuje svuda u svetu, osnovna znanja iz programiranja predstavljaju programersku pismenost. Svaki roditelj treba da ima odgovornost i na vreme pravilno usmeri svoje dete na pravi put.


Šapić i Radojičić: Himnu intonirati češće\nPredsednik Opštine Novi Beograd Aleksandar Šapić podržava inicijativu da se himna Srbije intonira prvog školskog dana, ali smatra da bi to trebalo da bude češće, na početku radnog dana ili nedelje, što je podržao i gradonačelnik Beograda Zoran Radojičić sa kojim je obišao renoviranu Osnovnu školu "Duško Radović" na Novom Beogradu.\nŠkola je skoro u potpunosti renovirana prošle godine, ali pošto je tada školska godina imala vanredni sistem nastave, pa nisu sva deca bila u učionicama, ova generacija ima sreću da 1.septembra ulazi u obnovljenu zgradu, istakao je Šapić.\n"Urađeni su nova stolarija, mobilijar, kuhinja i fiskulturna sala", rekao je on i naglasio da će se, u saradnji sa Gradom, resornim sekretarijatom i Ministarstvom, potruditi da ubuduće uslovi u kojima deca provode vreme budu još bolji.\nRadojičić je precizirao da ove godine beogradske osnovne škole imaju 500 više đaka i naglasio da je Grad obnovio 10 škola, u šta je uloženo 250 miliona dinara, kao i da je planarano obnavljanje još tri škole.\nOn je rekao da je važno da se tekuća školska godina održava u što redovnijim uslovima, ali da će se pratiti epidemiološka situacija i reagovati u skladu sa tim.


Nekadašnja odbojkaška reprezentativka u novoj ulozi | Novosti.RS\nNekadašnja odbojkaška reprezentativka u novoj ulozi\nutorak, 27. 08. 2019. u 11:30\nSuzana Ćebić foto: N. Skenderija\nOdbojkaški klub Crvene zvezda počinje 1. septembra novi ciklus Škole odbojke za decu, koju će voditi doskorašnja reprezentativka Suzana Ćebić\nOdbojkaški klub Crvene zvezda počinje 1. septembra novi ciklus Škole odbojke za decu, koju će voditi doskorašnja reprezentativka Suzana Ćebić, saopšteno je danas iz kluba.\nĆebićeva je ovog leta potpisala ugovor sa Crvenom zvezdom po kome će početi da vodi školu odbojke, kao i da pomaže trenerima kadetkinja i juniorki ovog beogradskog kluba. Ona je ranije ove godine odlučila da završi igračku karijeru i da se posveti radu sa decom.\n- Odluka o prestanku igračke karijere je zaista bila konačna, u šta nisu mogli da poveruju ni meni bliski ljudi. Jednostavno, niz povreda i operacija, pokazao mi je da je došlo vreme da se posvetim odbojci iz drugačije perspektive - rekla je Ćebićeva agenciji Beta.\nOna je istakla da se čelnicima OK Crvena zvezda vrlo brzo dogovorila o saradnji, jer smatra da deci može da prenese važne odbojkaške korake, koji mogu da budu i presudni u karijeri.\n- Zvezda ima zavidnu tradiciju i oduvek se bavi mladima i decom. Za mene je to trenutno najbolje mesto da dalje napredujem i da svoja iskustva prenosim dalje - kazala je Ćebić, koja je sa reprezentacijom Srbije osvojila jednu svetsku bronzu, zlato, srebro i bronzu na evropskim šampionatima, kao i titulu najboljeg libera sveta na SP 2006. godine u Japanu. Bila je takođe i najbolji libero EP 2011.\nDok se sprema za početak rada Škole odbojke Crvene zvezde, Ćebićeva prati i igre reprezentacije na trenutnom EP za odbojkašice u Tuskoj.\n- Verujem da će reprezentacija Srbije uspeti da odbrani titulu i da će dokazati da je u ovom trenutku najjači tim Evrope. Budno ih pratim i navijam za njih - kazala je Ćebićeva.\n- Svaki uspeh odbojkaške reprezentacije praćen je i većim interesovanjem dece za naš sport, pa sam uverena da će ova reprezentacija dovesti još dece i u našu školu odbojke, u kojoj ćemo se svim silama truditi da im pokažemo kako se postaje šampion - dodala je ona.\nŠkola odbojke Crvene zvezde održavaće se tri puta nedeljno u Osnovnoj školi "Janko Veselinović" (Umčarska 2a), i to sredom uveče, subotom i nedeljom prepodne.


Kapije širom otvorene - Partizan zove "Grobare" - Sportske.net\nFudbalski klub Partizan doneo je odluku da se karte za revanš susret polufinala Kupa Srbije sa Vojvodinom ne naplaćuju.\nPartizan oslabljen - Leonardo ne igra protiv VošePartizan oštećen u Ivanjici, Zvezda nije na "krovu"Božović otišao - Evo kako u Humskoj komentarišu ostavkuKako je Ivica Iliev reagovao na Zvezdin jučerašnji poraz?SL - Leonardo je najbolji u aprilu\nVicešampion Srbije i branilac trofeja u Kupu nalazi se na dobrom putu da posle punih šest godina osvoji "duplu krunu", ali će za ostvarenje tog cilja biti potrebno još dosta muke.\nPartizan je zaseo na čelo tabele u Superligi i u ukoliko dobije sve tri utakmice do kraja sezone titula će u Humsku. U Kupu je na redu revanš polufinala sa Vojvodinom od kojeg zavisi da li će crno-beli ostati u trci za "duplom krunom".\nNakon remija bez golova u Novom Sadu Partizan pred svojim navijačima u sredu dočekuje Vojvodinu, a čelnici kluba iz Humske doneli su odluku da otvore kapije stadiona.\n"Sa željom da i ovog puta zajedno poguramo 'Parni valjak' do pobede i uvedemo ih u finale Kupa Srbije u nezaboravnoj atmosferi vernih 'Grobara', kapije stadiona će biti širom otvorene uz BESPLATAN ULAZ!" stoji na sajtu crno-belih.\nBiće to treća uzastopna utakmica Partizana na kojoj ulaznice neće biti naplaćivane, a upravo je takva odluka dala rezultat u prvenstvenom susretu sa Vojvodinom kada je u Humsku došlo više od 15.000 ljubitelja fudbala.\nRevanš utakmica polufinala Kupa Srbije između Partizana i Vojvodine igra se u sredu od 18 časova.


Priveden bivši francuski predsednik Nikola Sarkozi\nArhiva - Nikola Sarkozi, bivši lider političke partije Republikanci, prisustvuje sastanku stranke 1. oktobra 2016.\nBivši predsednik Francuske, Nikola Sarkozi, priveden je u utorak u policiju i ispitivan povodom optužbi da je bivši libijski diktator, Moamer el Gadafi, finansirao njegovu predsedničku kampanju 2007. godine i da mu je slao torbe pune gotovine, reko je za AFP izvor blizak istrazi.\nSarkozi je priveden rano u utorak ujutro i ispitivali su ga tužioci specijalizovani za korupciju, pranje novca i izbegavanje plaćanja poreza u kancelarijama u pariskom predgrađu Nantre.\nBivši 63-ogodišnji predsednik do sada je odbijao da odgovara na pozive na saslušanja u ovom slučaju, jednom od nekoliko pravnih istraga koje su nepopustljive prema tom desnom političaru, otkako je napustio kabinet predsednika 2012. godine.\nO Sarkozijevom privođenju prvo su izvestili istraživački sajt Mediapart i francuski dnevnik Le Mond.\nIzvor AFP-a kaže da je Bris Hortefe, ministar u vladi tokom Sarkozijevog predsednikovanja, takođe ispitivan u utorak u sklopu istrage.\nSarkozi je u fokusu istrage otvorene 2013. godine u kome sudije istražuju ranije tvrdnje bivšeg libijskog lidera Moamera el Gadafija i njegovog sina Seif al Islama da su obezbedili sredstva za Sarkozijevu kampanju.\nArhiva - Libijski predsednik Moamer el Gadafi, desno, i njegov francuski kolega Nikola Sarkozi slušaju nacionalnu himnu u palati Bab Azizia u Tropoliju, 25. jula 2007.\nSarkozi je odbacio tvrdnje govoreći da su pripadnici bivšeg libijskog režima besni zbog njegovog učešća u vojnoj intervenciji koja je okončala 41-ogodišnju vladavinu Gadafija i dovela do njegove smrti.\nAli, slučaj je privukao detaljnije ispitivanje novembra 2016. kada je francusko-libanski biznismen priznao da je isporučio tri kofera puna keša od libijskog lidera kao učešće u Sarkozijevoj predsedničkoj trci.\nU intervjuu za istraživački sajt Mediapart, Ziad Takiedin rekao je da je obavio tri putovanja iz Tripolija u Pariz krajem 2006. i početkom 2007. godine sa gotovinom za Sarkozijevu kampanju.\nSvaki put prenosio je u koferima između 1,5 i 2 miliona evra, u novčanicama od 200 i 500 evra, tvrdi Takiedin i dodaje da mu je novac dao šef Gadafijeve vojne obaveštajne službe Abdulah Senuzi.


PORTAL KRUG - Kraljevačke demokrate traže izvinjenje\nPrevious Article Terzić: Demokratama je bolje da ćute (video)\nNext Article Korišćenje tekuće rezerve\nU kraljevačkom odboru DS kažu da predstavnici lokalne vlasti u svojim javnim nastupima prečesto tvrde su za loše privatizacije u Kraljevu krive demokrate, iako su, navode, Magnohrom i Fabrika vagona privatizovani dok je DS bila u opoziciji\nU medijima ćete često čuti laži i neistinite priče vezane za Demokratsku stranku, smatra Vukomir Mitrović, prvi čovek kraljevačkih demokrata, dodajući kako je prošle sedmice gradonačelnik Kraljeva Predrag Terzić za nacionalne medije izjavio da je „DS kriva za propale privatizacije u Kraljevu, propast Fabrike vagona i, posebno Magnohroma“. Osim gradonačelnika, tvrdi Mitrović, to često čine i odbornici najveće vladajuće stranke sa skupštinske govornice.\n- Zbog toga što to nije tačno tražimo izvinjenje gradonačelnika Kraljeva, koji bi morao da zna šta se u Kraljevu dešavalo šest godina pre dolaska SNS na vlast, a ne da etiketira. „Magnohrom“ i Fabrika vagona su privatizovani 2006. godine, kada je na vlasti bila Demokratska stranka Srbije (DSS) u koaliciji sa Srpskim pokretom obnove, Novom Srbijom, G 17 i jednim SPS ministrom Socijalističke partije Srbije (SPS) – podsetio je Mitrović.\nPredsednik Gradskog odbora DS ističe da je, u vreme privatizacije obe ove kompanije, DS bila opoziciona stranka, dok je ministar privrede u vladi Vojislava Koštunice bio Predrag Bubalo. Mitrović je iščitao imena članova Tenderske komisije za privatizaciju Magnohroma, među kojima nema nijednog člana DS i nazive pet kompanija koje su 2006. bile zainteresovane za kupovinu ovog preduzeća. Od njih, dve su ispunjavale tenderske uslove: beogradski „Bomex“ i „Global stil“ iz Velike Britanije (u vlasništvu braže Mital iz Indije). Agencija za privatizaciju proglasila je „Global stil“ za kupca.\n- Znate šta je bilo posle. Nisu plaćali električnu energiju, gas, vodu, nisu vraćali uzete kredite, radnicima nisu isplaćivali plate. Ta privatizacija je poništena dolaskom na vlast DS 2008. godine i za vreme te vlade DS je uspela da isplati, sve zaostale plate za više od 2.200 radnika. Fabriku vagona kupila je kompanija Azov impeks iz Ukrajine, koja je napravila dar-mar, tako do ddo danas bivšim radnicima nisu isplaćene sve plate. Sadašnja vlada je 2015. godine uvela stečaj u obe fabrike i tada je počela rasprodaja njihove imovine – kaže Mitrović, navodeći da zbog toga gradonačelnik duguje izvinjenje i demokratama, ali i građanima Kraljeva.\nIstorijski trenutak za Magnohrom je, dodaje on, prokockan 2012. godine, kada je bio napravljen predugovor sa predstavnicima nemačko-austrijske kompanije RHI, koja se bavi proizvodnjom sinter magnezita.\n- Trebalo je da se raspiše tender, a oni su Magnohrom hteli da kupe i da ulože 36 miliona evra, pre svega, u proizvodnju rude i rudnike na Zlatiboru. Međutim, došlo je do promene vlasti, nova vlast tri godine nije želela da raspiše tender i oni su na kraju odustali – kaže Mitrović.\nBudući da portal Krug nema u svojoj arhivi ovakvu izjavu gradonačelnika Kraljeva kojom on direktno optužuje isključivo Demokratsku stranku za neuspešne privatizacije i propast nekadašnjih giganata, zatražili smo i njegov komentar. Predrag Terzić smatra da ni Vukomir Mitrović nije čuo takvu njegovu izjavu, ali da mu to ne smeta da komentariše.\n- Odgovoriću na narednoj konferenciji za novinare – poručio je gradonačelnik Kraljeva.\nŠkorić: Nije tako crno, zalažemo se za ujedinjenje opozicije\nPavle Škorić, predsednik Demokratske omladine na današnjoj konferenciji za novinare ocenio je da rezultati DS, u opštinama gde su lokalni izbori održani prethodnih meseci, nisu toliko loši kao što je predstavljeno u nacionalnim medijima.\n- Slažemo se da su rezultati DS na izborima u Beogradu bili loši, ali DS je na izborima u 14 opština osvojila prosečno više od 13 procenata (u Mionici 13,6 odsto, u Negotinu 19, u Sevojnu 29, u Smederevskoj Palaci više od 10 procenata). Ti nisu sjajni rezultati, ali pokazuju da je DS jedina politička partija u Srbiji koja ima odbore od Subotice do Vlasotinca i više od 160 aktivnih odbora, a odbornike imamo u više od 100 lokalnih samouprava – istakao je Škorić, navodeći da su unutarstranačke reforme krenule zbog loših rezultata na izborima u prestonici.\nNama nije potrebna samo reforma rukovodstva stranke, dodao je Škorić, već nam treba reforma od lokala do republike.\nPrema njegovim rečima, demokrate su shvatile čporuku građana da opozicija mora da bude ujedinjena:\n- Založićemo se za to ujedinjenje, kako na lokalu, tako i na republičkom nivou – završio je Škorić.\nPost on: 03/28/2018 09:57:59\nVećina članova SNS-a je bila na vlasti kada je upropašćavana Srbija samo su onda bili u nekim drugim strankama, što su do danas zaboravili, ali većina naroda nije zaboravila. Kaže naš narod, jednom lopov, uvek lopov ! Tako gospodo draga, đžabe ste presvlačili stranačke dresove, lopov je lopov !\nPost on: 03/27/2018 18:36:47\nGradonačelnik Kraljeva je prošle nedelje dao izjavu TV PInk i u njoj direktno optužio DS za privatizaciju Magnohroma...


Centar za bezbednosne studije - Centre for Security Studies - KAZNAMA I NADZOROM DO JOŠ GORE SITUACIJE U SAOBRAĆAJU\nNa putevima Srbije gine sve više ljudi. To pogoršanje stanja, koje se ne ogleda nužno i samo u brojkama o nezgodama, koje policija tako voli da prikazuje, nego pre svega u prirodi nesreća i smrtnim ishodima, ukazuje na zaključak da nešto suštinski nije u redu sa kontrolom saobraćaja i bezbednosti u saobraćaju. Dosadašnja politika pooštravanja kazni unedogled, povećavanja budžeta saobraćajne policije usmeravanjem novca od naplaćenih kazni ka njima, i davanju sve većih ovlašćenja policiji i sve većih proceduralnih olakšica prekršajnim sudijama, osim što ugrožava prava i slobodu građana – vozača, proizvela je jedino ― još veću katastrofu na putevima. Primera radi, u Srbiji pitanja prevencije diktira Agencija za bezbednost saobraćaja, koja je, između ostalih svojih ideja, uvela masovnu upotrebu kamera, ali i pravilnike za dodatnu proveru uvezenih polovnih automobila od kojih koristi ima ― isključivo sama Agencija za bezbednost saobraćaja. Kamere se koriste u gradovima, ponajviše u Beogradu, u kome su priroda saobraćaja i saobraćajna infrastruktura takve da zahtevaju inteligentno biće ― saobraćajnog policajca ― na raskrsnicama, kako bi se obezbedio kakav-takav protok saobraćaja. Kamera kao neinteligentna sprava samo pretvara vozače u žrtve: ona će vas snimiti ako ste u raskrsnici u „žutom“ svetlu beѕ obzira na to da li se nalazite u koloni koja se kreće u prvoj brѕini i u kojoj uopšte ne možete da utičete na brzinu i dinamiku sopstvenog kretanja. U stvari, u situacijama u kojima će vas saobraćajni policajac požuriti da prođete kroz raskrsnicu u cilju bezbednosti ostalih učesnika u saobraćaju, kamera će vas snimiti kao da ste u prekršaju i ― stići će vam kazna i kazneni bodovi.\nOd pravilnika za proveru uvoza polovnih automobila vozači imaju samo štetu. Oni dodaju oko 500 evra na cenu uvezenog automobila i podrazumevaju dugačka čekanja na registraciju, a ni Auto moto savez, ni Agencija u stvari ne vrše nikakve ozbiljne provere vozila. Reč je o još jednoj birokratskoj farsi da se i inače komplikovan život vozača u Srbiji dodatno zakomplikuje i poskupi.\nPosle najnovijeg karambola kod Novog Pazara koji je izazvao policijski kombi, postavlja se pitanje zašto ne funkcioniše kontrola bezbednosti i sposobnosti za vožnju u policiji. Zašto se policijske patrole parkiraju na pešačkim ostrvima, na trotoarima, na pešačkim prelazima, prave polukružne okrete preko punih linija i na semaforima ― drugim rečima, zašto u Srbiji, zemlji na putu evropskih integracija, propisi o bezbednosti saobraćaja ne važe za policiju?\nU vreme Božićnih praznika 2014. godine na auto putu kod Beograda dogodio se masovni lančani sudar u kome je stradalo mnogo ljudi i dece, zbog magle i nedostatka svetlosne signalizacije. Posle toga je pooštrena kaznena politika za prekršaje u saobraćaju, uvedene su besmislene i drakonske kazne (recimo kazne do 70 000 dinara za vožnju žutom trakom, kao da se radi o ne znam kako ozbiljnom, a ne jednom od najbeznačajnijih i najtrivijalnijih prekršaja). Međutim, ni dan danas, na mestu na kome se tragedija desila ― nema svetlosne signalizacije. Sledećeg Božića ćemo možda opet imati tragediju na istom mestu.\nPosle tragedije koju je izazvala policijska „marica“ kod Novog Pazara čuju se glasovi da će se, u budućnosti, čak koristiti „helikopteri za snimanje vozača“. Ludilo postaje galopirajuće, dok ljudi ginu.\nProblem bezbednosti saobraćaja u Srbiji je rezultat izuzetno loše putne infrastrukture, kojom se država ne bavi, kao i rezultat izuzetno lošeg rada saobraćajne policije, čija je koncepcija kontrole ― pravljenje punktova u žbunju i zaustavljanje vozača, umesto aktivnog patroliranja.\nOsim toga, predlagači novih i novih zakona o bezbednosti saobraćaja pate od u svetu davno prevaziđene iluzije da će kazne promeniti stanje bezbednosti, umesto omogućavanja uslova vozačima da voze bezbednije.\nNije razlog za nebezbednu vožnju taj što su kazne male (kazne u Srbiji su drastičnije nego u SAD), nego taj što vozači nemaju gde da se sklone kada su u rizičnoj situaciji, što je propusnost saobraćajnica mala, što niko ne brine o proporciji automobila i parking mesta, i što je društvo u celini u haosu, pa ulicom šetaju izbezumljeni ljudi koji ne gledaju kuda koračaju.\nMinistar policije je najavio dubinske promene u policiji, ali nekako se te promene uglavnom povezuju sa kriminalističkom policijom, pri čemu se zaboravlja da većina građana nikada i nema kontakt sa kriminalističkom policijom, dok sa onom zaduženom za javni red ili saobraćaj ima svakodnevni kontakt, i svakodnevno trpi zbog problema i loše organizacije u njihovom radu.\nSaobraćajna policija mora da razume da njena uloga nije represija, što često čujemo od njenih predstavnika.\nNjena uloga je da pomogne vozačima i ostalim učesnicima u saobraćaju. Represija dolazi na kraju, i to samo kad ostale mere ne daju rezultata. Kakvu pomoć građanin može očekivati od saobraćajne policije koja vozi lošije od prosečnog građanina i koja krši saobraćajne propise, potpuno nekažnjeno, više od bilo kog građanina? Istovremeno, to je „najbogatija“ uprava policije u smislu materijalnih sredstava i novca.\nStvar je elementarnog logičnog mišljenja da će se osećaj bezbednosti građana povećati ako se sprovede oštar nadzor nad radom onih grana policije sa kojima građani najviše dolaze u dodir. Važno je videti ko je „Papaja“, ali za običnog građanina, za njegova prava i ― u krajnjoj liniji ― za njegovo izjašnjavanje na izborima postaje sve važnije zašto je patrolni automobil parkiran na pešačkom ostrvu ili na trotoaru kojim ne može da prođe majka sa kolicima, i zašto je njegov vozač posle toga i dalje u radnom odnosu u MUP.\nBezbednost je specifična oblast javne politike. Ona je istovremeno lakša i jednostavnija za postizanje nego što političari misle, i istovremeno zahteva veću svakodnevnu pažnju: smanjite kazne, potkrešite krila prekršajnim sudijama i piscima prijava protiv osiromašenog i nezadovoljnog naroda, a naterajte uniformisanog policajca da, kao u Velikoj Britaniji, pusti građane da prelaze ulicu na crveno svetlo, dok on čega da pređe na zeleno svetlo; naterajte ga da se građaninu obraća sa „gospođo“ i „gospodine“, sa učtivim osmehom; sprečite ga da stoji na ulici raširenih nogu i nepristojno se češe sa pištaljkom u ustima. I videćete ― sa malim, diskretnim kaznama, bez tolikih kamera i represije ― imaćete bolju atmosferu u saobraćaju, veću bezbednost, veću solidarnost, a time i veće zadovoljstvo građana, pa, ako hoćete, indirektno, i ― veću demokratiju u društvu.


Arhitekte, turističke agencije, poljoprivrednici i proizvođači namještaja snabdijevaju zdravstvo medicinskom opremom – ASinfo Portal\n30.04.2020. / 22:47\nBANJALUKA – Od početka pandemije koronavirusa brojne firme koje prethodno nisu imale iskustvo u nabavci medicinske opreme i koje se ne nalaze u javnom registru prodavača medicinskih sredstava Agencije za lijekove BIH, počele su dobijati milionske poslove nabavke medicinskih sredstava. Zbog vanredne situacije institucije su nabavke provodile po ubrzanim procedurama, bez aktivne konkurencije, ali su u tom procesu primijećene brojne zloupotrebe, na šta je upozoravala i Agencija za javne nabavke BiH.\nTako je Instutut za javno zdravstvo Republike Srpske zaključio dva ugovora vrijedna ukupno 2,3 miliona maraka za nabavku zaštitnih odijela i zaštitnih maski sa firmom PROCONTROL doo iz Banjaluke, koja se, prema podacima u registru akta.ba, bavi arhitektonskom i inženjerskom djelatnošću i tehničkim savjetovanjem. Firma se ne nalazi u javnom registru Agencije za lijekove i medicinska sredstva BIH, po zvaničnim podacima 2018. imala je prihode od 192.000 KM, a jedan od dva ugovora vrijedi 1,65 miliona bez PDV-a i višestruko je veći od prihoda koje je ova firma ostvarila. Ugovor je dodijeljen putem ubrzane procedure i pregovaračkog postupka bez objave obavještenja, a za većinu nabavki u redovnoj proceduri od ponuđača se traži iskustvo u realizaciji bar jednog ugovora iste vrijednosti.\nOva firma ranije se pominjala u javnosti i to u kontekstu sporne nabavke 2014. godine kada je Kliničkom centru Banjaluka prodala info pult za nevjerovatnih 80.000 KM. Po novijim podacima sa portala javnih nabavki u prethodnom periodu se nije bavila snabdijevanjem zdravstvenih ustanova medicinskom opremom. Njen vlasnik jedan je od suvlasnika firme „MMSCODE“ koja dobija milionske poslove u Republici Srpskoj iz oblasti softverskih usluga, a posljednji veliki posao koji je dobila bila je nabavka radara za potrebe MUP-a RS vrijedna 10 miliona KM.\nZbog svega, TI BIH je tražio od Instituta tendersku dokumentaciju za ovaj postupak koja nije javno objavljena, kao i očitovanje Agencije za lijekove i medicinska sredstva BIH. Nije jasno da li ova i brojne druge firme koje su posljednjih dana isporučivale medicinsku opremu zdravstvenim ustanovama imaju dozvolu za promet ovom opremom, jer se očigledno ne bave tom djelatnošću i ne nalaze se u javnom registru.\nInstitut za javno zdravstvo na isti način zaključio je i ugovor sa turističkom agencijom “Travel for fun” u vrijednosti od 2,7 miliona za nabavku zaštitne medicinske opreme koja se koristi za sprječavanje i suzbijanje širenja koronavirusa. Sa istom agencijom ranije su ugovore sklopili Dobojska bolnica (u vrijednosti od oko 136.000 KM) i Dom za stara lica iz Doboja (vrijednost 11.700 KM), a radilo se o nabavkama maski i zaštitnih odijela.\nKako su mediji već objavljivali, Vlada FBiH kupila je 10.000 testova, a Klinički centar Sarajevo naručio 40 respiratora od firme CUBICUS koja se ne nalazi ni u jednom registru veleprometnika medicinskih sredstava, a po javno dostupnim podacima sa portala Akta.ba registrovana je za proizvodnju namještaja. Takođe, firma FH Srebrena malina, osim u spornoj nabavci respiratora o kojoj su brojni mediji proteklih dana izvještavali, pojavljuje se i u nabavci zaštitnih odijela za potrebe Grada Bihaća, a u informaciji koja je objavljena 6. aprila ne navodi se vrijednost ugovora.\nZbog brojnih kontroverzi u javnosti TI BIH zatražio je očitovanje Agencije za lijekove BIH o tome da li sve ove firme imaju dozvole za promet medicinskim sredstvima iz javnog registra Agencije, kao i kada su dozvole izdate.\nTagovi: medicinska opremanabavke


Guvernerka NBS: Dinar jak, kurs ostaje stabilan | Gde Investirati\nJune 24, 2018\tComments 0\nPrioritet Narodne banke Srbije i u narednom periodu biće nastavak odgovorne politike na ostvarivanju osnovnih ciljeva – niske i stabilne inflacije i finansijske stabilnosti, u korist svih građana i privrede, kaže guverner NBS Jorgovanka Tabaković.\nKada je reč o stabilnosti dinara i deviznom kursu, guvernerka je rekla da o kretanjima kursa i kretanjima na deviznom tržištu možda najilustrativnije govori podatak da smo od početka godine kupili milijardu evra da dinar ne bi previše jačao.\nIstovremeno, ukazala je da je jedan od najznačajnijih projekata na kojima će NBS raditi primena instant plaćanja i da je planirano da taj sistem 22. oktobra počne s radom.\n“Od trenutka kada smo odlučili da započnemo uvođenje ovog sistema, koji će omogućiti prenos novčanih sredstava 24/7/365, uključili smo sve banke, i verujemo da i one vide interes u uspostavljanju ovog najsavremenijeg načina plaćanja”, rekla je Tabaković.\nUkazala je i da je zahvaljujući ublažavanju monetarne politike NBS, poslednjih godina došlo do oštrog pada kamata na dinarske kredite.\n“U odnosu na septembar 2013, kada je i započet trend pada kamata, prosečna stopa na novoodobrene dinarske kredite niža je, prema poslednjim podacima, za 10,1 procentni poen i iznosi 8,8 odsto. Iako su centralne banke pojedinih zemalja počele da povećavaju svoje referentne stope, niski inflatorni pritisci u Srbiji nama su omogućili da i u aprilu i maju dodatno snizimo referentnu kamatnu stopu na tri odsto”, rekla je Tabaković.\nKako je dodala, odluke NBS o visini ove stope i u narednim periodu zavisiće od procene jačine inflatornih pritisaka, kao i od ukupnih kretanja na domaćem i međunarodnom tržištu.\nNa konstataciju da su banke u proteklom periodu dodatno smanjile novo problematičnih zajmova, Tabaković je rekla da je stopa problematičnih kredita, zaključno sa aprilom 2018, pala na 8,8 odsto, što je najniži nivo učešća ovakvih pozajmica još od momenta kada se taj pokazatelj uopšte prati, odnosno do kraja 2008. godine.\n“To je rezultat dugoročnih napora i sistemskog pristupa NBS i Vlade na rešavanju ovog pitanja. Kao rezultat našeg opredeljenja za tržišni način rešavanja problematičnih kredita, ono su smanjeni za 13,4 odsto procentna poena u odnosu na avgust 2015, kada je usvojena strategija za njihovo rešavanje”, navela je Tabaković.\nIzvor: GdeInvestirati/Tanjug, Novosti\nPrevious BitTorrent prodat blockchain startapu za 140 miliona dolara\nNext Svetske berze: Indeksi pali zbog straha od trgovinskog rata SAD-a i Kine\nTags dinarJorgovanka TabakovićNBS\nUkupna spoljnotrgovinska robna razmena Srbije za devet meseci bila je 25,4 milijardi evra što je porast od 13,3 odsto u odnosu na isti period prošle godine, saopštio je Republički zavod


You are at:Home»Vesti»Završena prva regionalna konferencija Borba protiv sive ekonomije, neophodnost za investicije u Jugoistočnoj Evropi\nPrva regionalna konferencija pod nazivom Borba protiv sive ekonomije, neophodnost za investicije u Jugoistočnoj Evropi na kojoj su se okupili predstavnici poslovne zajednice i institucija vlasti – ministri finansija, trgovine i ekonomskih odnosa kao i direktori poreskih i carinskih uprava iz svih ekonomija regiona, održana je 28. aprila 2015. u Sarajevu.\nKljučne teme konferencije bile su dugoročni uticaj na ekonomiju i mogućnost zaštite i kontrole tržišta efikasnim i pravednim poreskim i carinskim politikama kao i politikama rada i tržišta rada.\nKonferenciju je otvorio Predsedavajući Veća ministara BiH Denis Zvizdić. „Nesumnjivo je da svaka od zemalja ima programe i politike suzbijanja sive ekonomije i da one delimično donose poboljšanja. Ali, mi smo i dalje daleko od standarda efikasne ekonomije, stoga ću biti srećan ako ova Konferencija posluži kao primer za ono što Bosna i Hercegovina mora hitno da napravi – nacionalni plan za borbu protiv sive ekonomije. Vlada na čijem sam čelu biće predana borbi protiv sive ekonomije i koristim priliku da naglasim da ćemo imati nultu toleranciju na sve njene pojavne oblike. Nadamo se podršci privrede, javnosti i međunarodnih institucija i pozivamo vas da pružite podršku Ministarstvu finansija i trezora BiH, koje će izraditi plan kojim ćemo Bosnu i Hercegovinu vratiti među uređene zemlje“, naglasio je Zvizdić u svom uvodnom govoru.\nSiva ekonomija prepoznata je kao jedan od najtežih izazova sa kojim se privredni i ekonomski rastu u Jugoistočnoj Evropi suočava. Godišnji gubitak bruto domaćeg proizvoda zemalja regiona, po procenama stručnjaka premašuje 30%.\nGoran Pekez, direktor korporativnih poslova za region Zapadnog Balkana, kompanije Japan Tobacco International, je tom prilikom poručio da je važno podsticati saradnju svih institucija i agencija koje se bore protiv sive ekonomije u regionu, budući da se jedino kroz saradnju mogu efikasno preseći lanci ilegalne trgovine.\nCilj konferencije bio je stvaranje platforme za saradnju na suzbijanju sive ekonomije i uspostavljanje mehanizma redovnih godišnjih sastanaka svih ključnih aktera. Tokom konferencije je dogovorena i agenda za borbu protiv sive ekonomije – jedne od ključnih prepreka za razvoj poslovne zajednice i zdravije klime za strane investicije u Jugoistočnoj Evropi.\nUčesnici konferencije bili su ministri finansija, trgovine ili ekonomskih odnosa kao i direktori poreskih i carinskih uprava iz Albanije, Bosne i Hercegovine, Hrvatske, Crne Gore, Srbije i Makedonije. Konferenciju su organizovali Sekretarijat Vijeća za regionalnu saradnju (RCC) i Vijeće stranih investitora BiH (FICBiH) uz pokroviteljstvo Savjeta/Vijeća ministara Bosne i Hercegovine.